Free Thinker: April 2009
၇၊ ၇။ သားသမီးများ အတွက် SPR လျှောက်ခြင်း
မိဘ တစ်ဦးသည် သော် လည်းကောင်း၊ နှစ်ဦးစလုံးသည် သော်လည်းကောင်း SPR ဖြစ်ရုံမျှနှင့် စင်ကာပူတွင် မွေးသည်ဖြစ်စေ၊ အခြားတစ်နိုင်ငံငံ တွင် မွေးသည် ဖြစ်စေ မွေးဖွားလာ သော သားသမီးသည် အလိုအလျှောက် SPR မဖြစ်နိုင်ပါ။ ကလေးအတွက် SPR သီးသန့် လျှောက်ရ ပါသည်။ အောက်တွင် လျှောက်ထားပုံ၊ လျှောက်ထားနည်းများ ကို အသေးစိတ် ဖော်ပြလိုက်ပါသည်။
၁။ နိုင်ငံခြားသား မိဘများသည် စင်ကာပူတွင် ကလေးကို မွေးဖွား သန့်စင် ရန် မှတ်ပုံတင် လိုက်ပါက စင်ကာပူ တွင် တရားဝင် ကလေး နေထိုင်နိုင်ရေး အတွက် မွေးပြီးသည်မှ ၄၂ ရက် အတွင်း မိမိတို့ သက်ဆိုင်ရာ နိုင်ငံ သံရုံးတွင် ကလေးအတွက် ပတ်စ်ပို့ (Travel Document) လုပ်ရန် သက်ဆိုင်ရာမှ အကြောင်းကြား လာပါလိမ့်မည်။
(မှတ်ချက်။ ။ Work Permit ကိုင်ဆောင်ထားသူ အမျိုးသမီး များအား စင်ကာပူနိုင်ငံ အတွင်း ကိုယ်ဝန် ဆောင်ခြင်း၊ ကလေး မီးဖွားခြင်းများ ကို ခွင့်မပြုပါ။)
၂။ အကယ်၍ သင်သည် SPR တစ်ဦးဖြစ်ပါမူ သင့်ကလေးအတွက် SPR လျှောက်လိုလျှင် အောက်ပါ လိပ်စာ၌ အောက်ဖော်ပြပါ စာရွက်စာတမ်း အပြည့်အစုံ ယူဆောင်လျှက် ရုံးဖွင့်ရက်များတွင် ရုံးချိန် အတွင်း သွားရောက် လျှောက်ထား နိုင်ပါသည်။
၃။ လိုအပ်သော စာရွက် စာတမ်းများ -
က) အပြည့်အစုံ ဖြည့်စွက်ထားသော ပုံစံ (၄)၊ ပုံစံ (၆) နှင့် IMM 27 (Disembarkation / Embarkation Form)
ခ) ကလေး၏ မွေးစာရင်း (မူရင်း + မိတ္တူ)
ဂ) ကလေး၏ ပတ်စ်ပို့ (သို့မဟုတ်) ကလေး၏ နာမည်နှင့် ဓါတ်ပုံပါသော မိဘများ၏ ပတ်စ်ပို့ စာအုပ် (မူရင်း+ မိတ္တူ)
ဃ) ကလေး၏ ပတ်စ်ပို့ အရွယ် ဓါတ်ပုံ လေးပုံ (ဓါတ်ပုံ လိုအပ်ချက်များကို အထက်ပါ အပိုဒ် ၇၊၂၊ ၁ နှင့် ၇၊ ၂၊ ၂ များတွင် ဖော်ပြခဲ့ပြီး ဖြစ်ပါသည်။ သို့မဟုတ် ပါကလည်း ICA ရုံးရောက်မှ ရိုက်ပါ။ သူတို့ကတော့ ရိုက်နေကျ ဖြစ်သဖြင့် ဘာမှ ပြောနေစရာ မလိုတော့ပါ။ ခုရိုက် ခုယူ ဖြစ်ပါ၏။ ဓါတ်ပုံ ၄ ပုံကို ၅ ကျပ် ပေးရပါသည်။ မဆိုးပါ။)
င) မိဘများ၏ လက်ထပ်စာချုပ် (မြန်မာဘာသာ ဖြစ်နေပါက အင်္ဂလိပ်လို ဘာသာ ပြန်ပေးရပါမည်။) (မူရင်း + မိတ္တူ)
စ) မိဘများ၏ Entry Permit Cards (မူရင်း + မိတ္တူ)
ဆ) မိဘများ၏ ပတ်စ်ပို့ (ပတ်စ်ပို့ထဲတွင် Valid Re-Entry Permit ပါရမည်။) (မူရင်း + မိတ္တူ)
ဇ) မိဘများ၏ IC (မှတ်ပုံတင်) သို့မဟုတ် EP Card (မူရင်း + မိတ္တူ)
ဈ) Entry Permit အတွက် စင်ကာပူ ဒေါ်လာ ၁၀၀။ Re-Entry Permit အတွက် စင်ကာပူ ဒေါ်လာ ၅၀ (တစ်နှစ်လျှင် ၁၀ နှုံးနှင့် ၅ နှစ်စာ အတွက်)။
၎။ SPR လျှောက်ထားစဉ် အတွင်းနှင့် ကဒ် ထုတ်ချိန်များတွင် ကလေး ရှိနေရမည် ဖြစ်ပါ၏။ လျှောက်လွှာကို စိစစ် ဆောင်ရွက်ချိန် စုစုပေါင်း ၃ လ ခန့် ဖြစ်ပါသည်။
၅။ အကယ်၍ ကလေးသည် စင်ကာပူနိုင်ငံတွင် မမွေးဘဲ အခြားတစ်နိုင်ငံ တွင် မွေးသည် ဖြစ်ပါက ကလေး အတွက် SPR လျှောက်လိုသော် ပုံစံ ၄ ကို အပြည့်အစုံ ဖြည့်ကာ လိုအပ်သော စာရွက်စာတမ်း အပြည့် အစုံနှင့် တကွ တင်နိုင်ပါသည်။
၆။ ကလေး အသက် မည်ရွေ့၊ မည်မျှတွင် SPR လျှောက်ရမည် ဟု သတ်မှတ်ချက် မရှိပါ။ ကလေး စမွေးသည့်ရက် မှစ၍ အသက် ၂၁ နှစ် မပြည့်မီ (အိမ်ထောင်မရှိသူ) ကာလထိ လျှောက်ထားနိုင် ပါသည်။ လျှောက်ထားသည့် ကလေး အား SPR ကျမည် မကျမည် ကို တရားသေ ယူဆ၍ မရပါ။ စင်ကာပူ လ.၀.က ၏ သတ်မှတ် ထားသော စံနှုံးများ နှင့် ကိုက်ညီလျှင် ချပေးမည်သာ ဖြစ်ပါ၏။
၇။ သတိပြုရန် အချက်မှာ အထက်တွင် ဖော်ပြခဲ့ပြီးသည့် အတိုင်း SPR လျှောက်လွှာကို ကြိုတင် ရက်ချိန်းယူပြီး (Electronic Booking System သို့မဟုတ် e-appointment) မှ သွားတင်ရန် ဖြစ်ပါသည်။ ကြိုတင် ရက်ချိန်းယူခြင်းကို https://eappointment.ica.gov.sg/ အင်တာနက် စာမျက်နှာ တွင် လည်းကောင်း၊ http://www.ica.gov.sg/ တွင် လည်းကောင်း ပြုလုပ်နိုင်ပါသည်။ e-appointment လုပ်ရန် အောက်ပါ အချက် အလက်များ လိုအပ်ပါသည်။
(၁) NRIC No. (မှတ်ပုံတင် နံပါတ်) သို့မဟုတ် FIN No. (နိုင်ငံခြားသား မှတ်ပုံတင် နံပါတ်)
(၂) SPR လျှောက်ထားလိုသူ ဦးရေ (ဥပမာ - မိသားစု ၀င်များ အပါအ၀င်)
၈။ e-appointment လုပ်ပြီးသည်နှင့် appointment confirmation ကို print out လုပ်ကာ လျှောက်လွှာ သွားတင်သော နေ့တွင် တပါတည်း ယူဆောင် သွားရပါမည်။
၉။ လျှောက်လွှာ သွားတင်သော နေ့တွင် တိုကင်ယူသော စက်များတွင် တိုကင်နံပတ် ကို ရယူပါ။ ထို တိုကင် ဖြတ်ပိုင်းပေါ်တွင် တိုကင်နံပတ် နှင့် သွားရမည့် ကောင်တာ နံပါတ်များကို ဖော်ပြထား ပါလိမ့်မည်။
၁၀။ အရေးကြီးသည်မှာ စင်ကာပူနိုင်ငံတွင် မွေးဖွားသော ကလေးငယ်များ အဖို့ မွေးပြီးသည်မှာ ၄၂ ရက် အတွင်း ၎င်း အတွက် တရားဝင် နေထိုင်ခွင့် စာရွက်စာတမ်း ရရှိရေးပင် ဖြစ်ပါသည်။ ၄၂ ရက်ထက် လုံးဝ ကျော်၍ မရပါ။ မိဘ များသည် ကလေးအတွက် SPR လျှောက်ခြင်း ကိစ္စကို အရေးတကြီး ပြုရန် လိုပါ၏။ မိဘများသည် ICA သို့ သွားကာ လျှောက်လွှာအတွက် တန်းစီ လက်မှတ် ရယူရန် လိုပါသည်။
ICA သို့ လာရောက်သူ လူများနေပါက တိုကင်နံပါတ်ကို ကန့်သတ် ထားမည် ဖြစ်ပါ၍ စောနိုင်သမျှ စောစော သွားလျှင် အကောင်းဆုံး ဖြစ်ပါသည်။
အကယ်၍ ထပ်မံ သိလိုသော အချက်များ ရှိပါက ICA_Feedback@ica.gov.sg သို့ မေးမြန်းနိုင် ပါသည်။
Posted by အေးငြိမ်း at 10:59 PM 0 comments Links to this post
၇၊ ၂၊ ၂။ စင်ကာပူ နိုင်ငံသား သို့မဟုတ် စင်ကာပူ PR ၏ ခင်ပွန်း၊ ဇနီး၊ သားသမီးများ အတွက် PR လျှောက်ထားခြင်း
၁။ စင်ကာပူ နိုင်ငံသား / စင်ကာပူ ဧည့်နိုင်ငံသား (SPR) ၏ ခင်ပွန်း၊ ဇနီး သို့မဟုတ် အသက် ၂၁ နှစ်အောက် ရှိသူ သားသမီး များသည် PR လျှောက်နိုင်ပါသည်။
၂။ လျှောက်ထားသူသည် အောက်ဖော်ပြပါ Application Form 4 ကို ပြည့်စုံစွာ ဖြည့်စွက်၍ မူရင်းတစ်စောင် တင်ရ ပါမည်။
၃။ လျှောက်ထားသူသည် Part A မှ Part E အထိ နှင့် Part G ကို ဖြည့်စွက် ရမည် ဖြစ်ပြီး Local Sponsor သည် Part F နှင့် Part H ကို ဖြည့်စွက် ရပါမည်။
ဓါတ်ပုံ လိုအပ်ချက်
၎။ လျှောက်ထားသူ၏ ပတ်စ်ပို့ အရွယ် ဓါတ်ပုံတစ်ပုံကို လျှောက်လွာ၏ ပထမ စာမျက်နှာ တွင် ပေးထားသော ကွက် လပ်၌ ကပ်ပေးရပါမည်။ အကယ်၍ ကလေးများပါ ပူးတွဲ လျှောက်ထားမည် ဆိုပါက ကလေးများ၏ ဓါတ်ပုံများကို စာမျက်နှာ ၆ တွင် ပေးထားသော ကွက်လပ်များတွင် ကပ်ပေးရပါမည်။
၅။ ဓါတ်ပုံသည် -
v အကျယ် ၃၅ မီလီမီတာ၊ အမြင့် ၄၅ မီလီမီတာ ရှိရမည်။ ဘောင်များ မထည့်ရ။
v မျက်နှာပြည့် ဓါတ်ပုံ ဖြစ်ပြီး မိမိတို့ ရိုးရာအရ ၀တ်ဆင်သည့် ခေါင်းပေါင်းများမှ လွဲ၍ ခမောက်၊ ဦးထုပ် စသည်တို့ မဆောင်းထားရပါ။ သို့သော် ထို ရိုးရာ ခေါင်းပေါင်းများသည် မျက်နှာကို အုပ်မနေစေရ။
v မျက်နှာ အရွယ်အစားသည် ငယ်ထိပ်မှ မေးစေ့ထိ ၂၅ မှ ၃၅ မီလီမီတာ ထိ ရှိရမည်။
v နောက်ခံ သည် အဖြူရောင် ဖြစ်ရမည်။ ဓါတ်ပုံစက္ကူ အမျိုးအစားမှာ Matt သို့မဟုတ် Semi-Matt ဖြစ်ရမည်။
တင်ပြရမည့် စာရွက် စာတမ်းများ
၆။ အောက်ပါ စာရွက်စာတမ်းများ၏ မူရင်း နှင့် မိတ္တူ များကို ပူးတွဲ တင်ပြရမည်။ အကယ်၍ လက်မှတ်များသည် မြန်မာ ဘာသာဖြင့် ဖြစ်နေပါက Notri လုပ်ရပါမည်။ မိတ္တူများနှင့် တိုက်ဆိုင် စစ်ဆေးပြီးသည် နှင့် မူရင်းများကို ချက်ခြင်း ပြန် ပေးမည် ဖြစ်ပါ၏။
(က) ပတ်စ်ပို့ (စင်ကာပူ လ.၀.က မှ တံဆိပ်တုံး ထုထားရမည်။)
(ခ) Work Pass (ရှိပါက)
(ဂ) လျှောက်ထားသူ နှင့် Sponsor လုပ်သူ၏ မှတ်ပုံတင် ကဒ်ပြား
(ဃ) လျှောက်ထားသူ ၏ မွေးစာရင်း နှင့် အိမ်ထောင်စု စာရင်း
(င) လက်ထပ်စာချုပ်
(စ) လျှောက်ထားသူ နှင့် Sponsor လုပ်သူ၏ ပညာအရည် အချင်း အောင်လက်မှတ်များ
(ဆ) မိဘနှစ်ပါး စလုံး ၏ အမည် နှင့် ကလေး၏ အမည်ပါ ဖော်ပြထားသော တရားဝင် မွေးစာရင်း၊ အကယ်၍ ကလေးသည် မွေးစားကလေး ဖြစ်ပါက တရားဝင် မွေးစားကြောင်း စာရွက်စာတမ်း အထောက်အထား
(ဇ) အကယ်၍ မိမိ၏ ခင်ပွန်း၊ ဇနီးတွင် ပထမ အိမ်ထောင် ရှိခဲ့ပါက ထိုသူနှင့် တရားဝင် ပြတ်စဲကွာရှင်းကြောင်း လက်မှတ် (သို့မဟုတ်) ပထမ အိမ်ထောင်သည် သေဆုံးခဲ့ပါက သေဆုံးကြောင်း ဆေးရုံထောက်ခံစာ (Death Certificate)
(ဈ) လျှောက်ထားသူ၏ အလုပ်ရှင် သို့မဟုတ် sponsor လုပ်သူ၏ ထောက်ခံစာ
ထိုစာသည် Controller of Immigration သို့ လိပ်မူထားပြီး ထိုစာတွင် အလုပ်စတင် ခန့်ထားသည့် နေ့ရက်၊ ရာထူး၊ ပြီးခဲ့သည့် ၆ လ က ထုတ်ယူခဲ့သော လစာ၊ ထို လစာ တွင်လည်း အခြေခံလစာ၊ အချိန်ပိုကြေး၊ ခံစားခွင့် စသည် တုိ့ကို အသေးစိတ် ဖော်ပြရမည်။ ထိုစာသည် PR လျှောက်လွှာတင်သည့် ရက် မှ တစ်လ အတွင်း ထောက်ခံစာ ဖြစ်ရမည်။
(ည) sponsor လုပ်သူ၏ လွန်ခဲ့သော တစ်နှစ် မှ CPF Contribution History
(ဋ) လျှောက်ထားသူ နှင့် sponsor လုပ်သူ၏ လွန်ခဲ့သော သုံးနှစ် မှ Income Tax Notices of Assessment
(ဌ) အကယ်၍ sponsor လုပ်သူသည် self-employment ဖြစ်ပါက ၎င်း၏ လုပ်ငန်း မှတ်ပုံတင် လက်မှတ် နှင့် လုပ်ငန်း လိုင်စင်၊ ၎င်း ၏ လုပ်ငန်း ပါတနာများ
(ဍ) အကယ်၍ sponsor လုပ်သူသည် နာမည်ပြောင်းထားပါက တရားဝင် နာမည်ပြောင်း လက်မှတ်
၇။ အခြေခံလစာ ရှင်းလင်းချက်မှာ ၇၊ ၂၊ ၁၊ အပိုဒ် ၇ တွင် ပြထားသည့် အတိုင်းပင် ဖြစ်ပါသည်။
လျှောက်လွှာ တင်ခြင်း
၈။ PR Application လျှောက်လွှာ တင်ရာတွင် တင်ကြို အချိန်းအချက် (appointment) ယူပြီးမှ သာ သွားတင် ရပါမည်။ Appointment ကို လူဝင်မှု ကြီးကြပ်ရေးရုံး၏ အင်တာနက် ၀က်ဘ်ဆိုဒ် ဖြစ်သော http://www.ica.gov.sg/ တွင် လုပ်နိုင်ပါသည်။ အချိန်းအချက် လုပ်ထားသောနေ့တွင် အထက် အပိုဒ် (၆) တွင် ဖော်ပြထားသော စာရွက်စာတမ်း များ အားလုံးကို မူရင်းရော၊ မိတ္တူများပါ ယူသွားရပါမည်။
အဆင် ပြေစေရန် စောစောသွားပါ။ နောက်မကျ ပါစေနှင့်။ စာရွက် စာတမ်းအားလုံး စုံပါစေ။ ကောင်းသည်မှာ နက်ဖြန် သွားရမည် ဆိုလျှင် သည်နေ့ကတဲက စာရွက်စာတမ်းများ ကို စုံမစုံ အထပ်ထပ် စစ်ဆေးပြီး အဆင်သင့် လုပ်ထားရပါမည်။ ချိန်းထားသည့် အချိန်ထက် နာရီဝက် စောပြီးရောက်အောင် သွားပါ။
သွားရမည့် လိပ်စာမှာ -
Immegration & Checkpoints Authority5th Storey,
ICA Building 10 Kallang Road (Next to Lavender MRT station)
၉။ ပုံစံတွင် အားလုံး တိကျ မှန်ကန်စွာ ဖြည့်ပါ။ လျှောက်လွှာ ထဲတွင် ဖြည့်ထားသော အချက်အလက်များသည် တိကျ၊ ပြည့်စုံ မှန်ကန်ရမည့် အပြင် လိုအပ်ပါက စစ်ဆေး မေးမြန်းခြင်း ကိုပါ ခံနိုင်ရမည် ဖြစ်ပါသည်။
၁၀။ သတ်မှတ်ထားသော စာရွက်စာတမ်း များကို အပြည့်အစုံ တင်ပါ။ မပြည့်စုံသော လျှောက်လွှာများ ကို လက်ခံလိမ့်မည် မဟုတ်ပါ။ အကယ်၍ လိုအပ်လျှင် အခြား အထောက်အကူ စာရွက် စာတမ်းများ ကိုပါ ပူးတွဲ တင်ပြ နိုင်ပါသည်။
၁၁။ စာတိုက်မှ လျှောက်ထားခြင်းကို လုံးဝ လက်မခံပါ။
၁၂။ လျှောက်ထားသူ နှင့် Sponsor လုပ်သူ သည် အခြား လိုအပ်မည့် အထောက်အကူပြု စာရွက်စာတမ်းများ (supporting documents) များကိုလည်း တပါထည်း ယူဆောင် လာရပါမည်။
အရေးကြီးသော အချက်များ
၁၃။ PR ချပေးလိုက်ခြင်းသည် အခြား အစိုးရ အဖွဲ့အစည်းများ တွင် မှတ်ပုံတင် ထားခြင်း အတွက် ၎င်း တို့၏ တာဝန် ၀တ္တရား များ မှ ကင်းလွတ်ခွင့် ပေးလိုက်ခြင်း မဟုတ်ပါ။
၁၄။ ယခင်က PR ကျပြီး ပြန်လည် ရုပ်သိမ်းကာ CPF ပိုက်ဆံများ အားလုံးကို ပြန်လည် ထုတ်ယူ ထားသူများ အနေနှင့် နောက်တစ်ကြိမ် PR ပြန်လည် လျှောက်သော အခါ approve letter ရသည်နှင့် ထို ထုတ်ယူခဲ့သော CPF ပိုက်ဆံ အားလုံးကို အပြည့်အ၀ ပြန်လည် ပေးသွင်းရန် လိုပါသည်။ ထိုကဲ့သို့ ပြန်လည် ပေးသွင်း ပြီးကြောင်း CPF မှ ပေးပို့သော စာကို ရမှသာလျှင် PR လျှောက်ထားခြင်း ကိစ္စကို ဆက်လက် ဆောင်ရွက်မည် ဖြစ်ပါ၏။ အကယ်၍ မရှင်းလင်း သည်များ ရှိပါက အောက်ပါ လိပ်စာသို့ ဆက်သွယ် မေးမြန်း နိုင်ပါသည်။
Contact number : 1800-2271188
Email: closingac@cpf.gov.sg
၁၅။ PR လျှောက်ထားသည့် စာပေးစာယူ ကိစ္စ မှန်သမျှကို sponsor လုပ်သူ၏ မှတ်ပုံတင် ကဒ်ပြားထဲ ၌ ဖော်ပြထား သော လိပ်စာ သို့သာ ပေးပို့မည် ဖြစ်ပါသည်။
၁၆။ မိမိ၏ ကိုယ်ရေးကိုယ်တာ အချက်အလက်များကို စင်ကာပူ လူဝင်မှု ကြီးကြပ်ရေးဌာန အနေဖြင့် အခြားသော စင်ကာပူ အစိုးရဌာနများသို့ သတင်းပေး ထားမည် ဖြစ်ပါ၏။ သို့မှသာ လျှောက်လွှာရှင် အနေနှင့် အခြားဌာနများ နှင့် ဆက်သွယ် ဆောင်ရွက်ရာတွင် လျှင်မြန် လွယ်ကူမည် ဖြစ်ပါသည်။ အကယ်၍ လျှောက်ထားသူ အနေနှင့် ဤသို့ သတင်း ဖြန့်ဝေမှု ကို မလိုလားပါက သီးသန့် တရားဝင် လျှောက်ထားနိုင်ပါသည်။
အထူး သတိပေးချက်
၁၇။ အကယ်၍ ဤလျှောက်လွှာတွင် မမှန်မကန် ဖြည့်စွက်ခဲ့ပါက သို့မဟုတ် လက်မှတ် အတုများကို တင်ပြခဲ့ပါက လူဝင်မှု ကြီးကြပ်ရေးနှင့် သက်ဆိုင်သော ကိစ္စ အ၀၀ကို ငြင်းပယ်ခြင်း ခံရပါမည်။ ထို့ပြင် စင်ကာပူ ဥပဒေမှ ပြဌာန်းထားသော ကြီးလေးသည့် ပြစ်မှု၊ ပြစ်ဒါဏ်များကိုလည်း ကျခံရမည် ဖြစ်ပါသည်။
၇၊ ၃။ လျှောက်ထားရမည့် အစီအစဉ်
PR Application လျှောက်လွှာ တင်ရာတွင် တင်ကြို အချိန်းအချက် (appointment) ယူပြီးမှ သာ သွားတင် ရပါမည်။ Appointment ကို လူဝင်မှု ကြီးကြပ်ရေးရုံး၏ အင်တာနက် ၀က်ဘ်ဆိုဒ် ဖြစ်သော http://www.ica.gov.sg/ မှ Electronic Appointment Booking System (e-Appointment) လုပ်နိုင်ပါသည်။ လျှောက်လွှာ တင်ရာ၌ လျှောက်လွှာရှင်ကိုယ်တိုင် သွားတင်ရန် လိုပါသည်။
လိုအပ်သော စာရွက်စာတမ်းများ ၏ မူရင်း တစ်စုံ၊ မိတ္တူ တစ်စုံ တင်ရန် ဖြစ်ပါသည်။ သို့သော် မူရင်းကို မိတ္တူ များနှင့် တိုက်ဆိုင် စစ်ဆေးပြီး ချက်ခြင်း ပြန်ပေးလိုက်မည် ဖြစ်ပါသည်။
SMC Management နှင့် ဆက်သွယ် ဆောင်ရွက်သူများ အနေနှင့် In-principle approval ရရန် အောက်ပါ လိပ်စာ သို့ ဆက်သွယ် နိုင်ပါသည်။
Fax: 6737 6341 http://www.smcmc.com/
၇၊ ၄။ လျှောက်လွှာကြေး
Entry Permit အတွက် S$100.00
Re-Entry Permit အတွက် S$ 10 per year (PR ကို ငါးနှစ်စာ ချပေးခြင်း ဖြစ်သည့်အတွက် ၅ နှစ်စာ S$50.00)
Visa Fee : S$30 per issue
ထိုသို့ ပေးဆောင်ရာတွင် ငွေသားဖြင့် ပေးဆောင်၍ မရပါ။ ဘဏ်ကဒ် (NETS) နှင့် သို့မဟုတ် Cash Card နှင့် သာ လက်ခံပါသည်။
၇၊ ၅။ ကြာမြင့်ချိန်
လျှောက်လွှာတင်ပြီး ၃ လအတွင်း PR ကျ၊ မကျ ကို စာတိုက်မှ မိမိပေးထားသော လိပ်စာ အတိုင်း အကြောင်းပြန် ပါသည်။
၇၊ ၆။ အခြား သိထားသင့်သည့် အချက်အလက်များ
၁။ သက်ဆိုင်ရာ ဌာနများနှင့် စာပေးစာယူ လုပ်သည့် အခါတိုင်း မိမိတို့၏ နာမည်၊ နိုင်ငံခြားသား ဖြစ်ပါက FIN (Foreign Identification Number) နံပါတ်၊ မွေးနေ့ သက္ကရာဇ် များကို ဖော်ပြပါ။
၂။ အသက် ၁၅ နှစ်နှင့် အထက် PR Approval Letter ရပြီးသူတိုင်း တစ်လအတွင်း SBIC (Singapore Blue Identity Card) လျှောက်ထားရပါမည်။ သို့သော် အသက် ၁၅ နှစ်အောက် ကလေးများအတွက် မလိုပါ။
၃။။ PR ရပြီးသူများသည် စင်ကာပူနိုင်ငံ တွင် အလုပ်လုပ်ရန် မည်သည့် Work Pass မှ ထပ်လျှောက်ရန် မလိုတော့ပါ။
၎။ မိမိသည် SPR ဖြစ်ပြီး စင်ကာပူနိုင်ငံတွင် အလုပ်လုပ် မနေသော်လည်း မိမိ ဇနီးမယား၊ သမီးသား များ အတွက် PR လျှောက်ခွင့် ရှိပါသည်။
၅။ စင်ကာပူ နိုင်ငံတွင်း ရှိမနေသူများ (အခြား နိုင်ငံတစ်နိုင်ငံ မှ နေ၍) SPR လျှောက်လိုပါက လျှောက်လွှာကို http://www.ica.gov.sg တွင် down load လုပ် ရယူပြီး သက်ဆိုင်ရာ စာရွက်စာတမ်း အပြည့် အစုံနှင့် တကွ
Singapore Oversea Mission များမှ တဆင့် လျှောက်ထားနိုင် ပါသည်။
၆။ PR လျှောက်ထားစဉ် အတွင်း စင်ကာပူနိုင်ငံ အတွင်း ရှိနေရန် မလိုပါ။ လွတ်လပ်စွာ ခရီးသွား လာ နိုင်ပါသည်။
၇။ အကယ်၍ Income Tax Notice of Assessment နှင့် Central Provident Fund Contribution များကို မတင်ပြ နိုင်ပါက အဘယ်ကြောင့် မတင်ပြနိုင် ကြောင်း စာဖြင့် ရေး၍ ရှင်းပြရန် လိုပါသည်။ ဥပမာ - မိမိသည် ယခုမှ S Pass မှ PR ဖြစ်လာသူ ဖြစ်၍ တစ်ခါမျှ CPF မဆောင်ဘူး သေးကြောင်း စသဖြင့် ဖြစ်ပါ၏။
၈။ PR ဖြစ်ပြီး ၂ နှစ်ကြာလျှင် Singapore Citizen (စင်ကာပူ နိုင်ငံသား) အဖြစ် လျှောက်ထားနိုင် ပါသည်။
PR Approval letter ရပြီးလျှင် Entry Permit နှင့် Re-Entry Permit ကို လျှောက်လွှာရှင် ကိုယ်တိုင် လာထုတ် ယူရပါမည်။ (လူစားနှင့် ထုတ်၍ မရပါ)။
၉။ မိမိ၏ ဇနီး၊ သားသမီးများ PR ကျလျှင် Entry Permit နှင့် Re-Entry Permit ကို ၎င်းတို့၏ ကိုယ်စား မိမိကပင် သွားထုတ် ယူ၍ ရပါသည်။ မိမိမအားပါကလည်း မိမိ မိတ်ဆွေ တစ်ဦးဦးသို့ Authorisation Letter ရေးပေးပြီး သွားထုတ်ခိုင်း နိုင်ပါသည်။ သို့သော် Blue IC Card ထုတ်ရန်ကိုမူ ကာယကံရှင်များ ကိုယ်တိုင် လာထုတ် ရပါသည်။
၁၀။ မိမိ၏ ဇနီး၊ သားသမီးများ အတွက် PR လျှောက်လိုလျှင် ၎င်းတို့တွင် ပတ်စ်ပို့ ရှိရန် လိုပါသည်။
၁၁။ PR လျှောက်ရာတွင် အချို့မှာ ပတ်စ်ပို့ မူရင်း ပြရန် အခက်အခဲ ရှိနိုင်ပါသည်။ ကိစ္စမရှိပါ။ Certify True Copy ဖြင့် တင်နိုင်ပါသည်။ (Certify True Copy ဆိုသည်မှာ မိမိ၏ ပတ်စ်ပို့ ကော်ပီမှာ အမှန်အကန် ဖြစ်ပါကြောင်း ရှေ့နေ တစ်ဦးဦး က ထို မိတ္တူများပေါ်တွင် တုံးထုပေး လိုက်ခြင်း ကို ခေါ်ပါသည်။ စင်ကာပူတွင် နေထိုင်သူများ Peninsula Plaza လေးထပ် ရှိ ရှေ့နေရုံးခန်း တွင် တစ်စောင်လျှင် ၅ ကျပ်ပေးပြီး တုံးထု နိုင်ပါသည်။)
၁၂။ အသက် ၂၁ နှစ်ကျော်ပြီးသူ သားသမီးများ အား PR လျှောက်ရန် မိဘက sponsor လုပ်ပေး၍ မရပါ။ သူတို့ ကိုယ်တိုင် လျှောက်ထား ရမည် ဖြစ်ပါသည်။
၁၃။ အခြေအနေ အကြောင်းကြောင်း ကြောင့် လက်ရှိရပြီးသား PR ကို စွန့်လွှတ် လိုက်ရသော်လည်း အနာဂါတ်တွင် ပြန်လည် ၍ SPR လျှောက်ထား နိုင်ပါသည်။ သို့သော် မိမိ ထုတ်ယူ သွားသော CPF များကို (အတိုးနှင့် တကွ) အပြည့်အ၀ ပြန်လည် ပေးသွင်းရမည် ဖြစ်ပါသည်။
၁၄။ စင်ကာပူ တွင် အလုပ်လုပ်နေသူ လူကြီးများ သည် ၎င်းတို့ကိုယ်တိုင် SPR လျှောက်နိုင်ပါသည်။ ထို့ပြင် Singapore Citizen (စင်ကာပူ နိုင်ငံသား) သည် သူ့မိဘများ အတွက် SPR လျှောက်ရန် sponsor ပေးနိုင်သည်။ သို့သော် SPR တစ်ဦးသည် သူ့မိဘများအတွက် SPR လျှောက်ရန် sponsor ပေး၍ မရပါ။
၁၅။ အထက်တွင် ပြဆိုခဲ့သည့် အတိုင်း Singapore PR လျှောက်ရန် အလုပ်ရှင်၏ ထောက်ခံစာ (Employer’s sponsorship) မလိုပါ။
၁၆။ Self-employed person တစ်ဦးသည် SPR ဖြစ်ခွင့်ရှိပါသည်။
၁၇။ SPR လျှောက်ရန် စင်ကာပူတွင် ဘယ်နှနှစ် နေပြီးသူ ဖြစ်ရမည် ဟု ကန့်သတ်ချက် မရှိပါ။ ယခုမှ S Pass ဖြင့် ရောက်လာသူများ လည်း လျှောက် နိုင်ပါသည်။
၁၈။ SPR reject ထိ ထားသူတစ်ဦး အနေနှင့် ခိုင်လုံသော အကြောင်းပြချက်များ သို့မဟုတ် Qualification Certificate များ ဖြင့် appeal (အသနားခံလွှာ) တင်နိုင်ပါသည်။
၁၉။ PR လျှောက်လွှာ တင်ထားစဉ် အလုပ် အပြောင်း အရွှေ့ရှိပါက Form Annex A ကို အလုပ်သစ်၏ အချက်အလက်များ နှင့် ပြန်လည် တင်ပြရန် လိုပါသည်။
၂၀။ PR Approval Letter ရပြီးလျှင် မိမိသည် ဤကုမ္ပဏီတွင် အလုပ်လုပ် နေပါသည် ဆိုကြောင်း ဖော်ပြ ထားသည့် စာ (Form EP 152) ပေါ်တွင် ကုမ္ပဏီမှ လက်မှတ် ထိုးရပါသည်။ သို့သော် အချို့ ကုမ္ပဏီများ သည် ဤစာကို လက်မှတ်ထိုး ရန် ငြင်းဆန် တတ်ကြပါသည်။ သို့မဟုတ် ပါကလည်း ဤသို့ လက်မှတ်ထိုးသည့် အတွက် သူတို့ကို ဘယ်နှနှစ် ပြန်လုပ် ပေးရမည် စသဖြင့် ချုပ်တတ်ကြပါသည်။ ထိုအခါ မိမိအနေနှင့် ကုမ္ပဏီ က လက်မှတ် ထိုးရန် ငြင်းဆန်ကြောင်း စာနှင့် valid work pass သို့မဟုတ် ပြီးခဲ့သော ၆ လ က လစာ ပြေစာ ဖြတ်ပိုင်းများ တင်ပြနိုင်လျှင် ရပါသည်။ EP 152 ပေါ်တွင် ကုမ္ပဏီ လက်မှတ် ထိုးမှု၊ မထိုးမှု သည် PR လျှောက်ထားခြင်း အပေါ် မည်သို့မှ အကျိုးသက်ရောက်မှု မရှိပါ။
Posted by အေးငြိမ်း at 1:04 PM 0 comments Links to this post
ဧည့်နိုင်ငံသား (Permanent Resident – PR) လျှောက်ခြင်း
စင်ကာပူ သို့ လာရောက်မည့်သူများ၊ စင်ကာပူသို့ ရောက်ရှိ နေထိုင်နေသူများ အနေနှင့် မသိမဖြစ် သိထား ရမည့် အစိုးရ ဌာနများမှာ Ministry of Manpower (MOM) နှင့် Immigration and Check Point Authority (ICA) (လူဝင်မှု ကြီးကြပ်ရေးဌာန) တို့ ဖြစ်ပါသည်။ PR လျှောက်လိုသူများ ICA နှင့် ဆက်သွယ် ဆောင်ရွက် ကြရပါမည်။
အောက်ပါ သတင်း အချက်အလက်များကို စင်ကာပူ အစိုးရ၏ အင်တာနက် စာမျက်နှာ ဖြစ်သော http://www.ica.gov.sg မှ ရယူ ထားခြင်း ဖြစ်ပါ၏။ ဤတွင် ဖော်ပြထားသော အချက်အလက်များသည် ၂၀၀၉ မတ်လ ထိ သာ မှန်ကန်ပြီး နောက်ပိုင်း ပြောင်းလဲ နိုင်သည့် အချက်အလက် များကိုမူ အထက်ဖော်ပြပါ အင်တာနက် စာမျက်နှာတွင် ကြည့်ရှုနိုင်ပါသည်။
၇၊ ၁။ မည်သူများ PR လျှောက် နိုင်သနည်း
အောက်ပါ အရည်အချင်းနှင့် ပြည့်စုံသူများသည် PR လျှောက်ခွင့် ရှိပါ၏။
စင်ကာပူ နိုင်ငံသား / စင်ကာပူ ဧည့်နိုင်ငံသား (SPR) ၏ ခင်ပွန်း၊ ဇနီး သို့မဟုတ် အသက် ၂၁ နှစ်အောက် ရှိသူ သားသမီး
စင်ကာပူ နိုင်ငံသား ၏ အသက်အရွယ် အိုမင်းနေပြီ ဖြစ်သော မိဘများ
P, Q သို့မဟုတ် S Pass ကိုင်ဆောင်ထားသူများ
ရင်းနှီးမြှုပ်နှံသူ / စွန့်ဦးထွင် လုပ်ကိုင်သူများ
စင်ကာပူ နိုင်ငံ ပြင်ပတွင် နေထိုင်သော်လည်း စင်ကာပူ နိုင်ငံတွင် အလုပ်လုပ်လိုသူ၊ ပညာဆည်းပူးလိုသူများ သည် SMC Management Consultants Pte Ltd မှ တဆင့် Singapore PR အတွက် in-principle approval လျှောက် ထားနိုင်ပါသည်။
၇၊ ၂။ မည်သည့် စာရွက်စာတမ်းများ တင်ပြရန် လိုသနည်း
လျှောက်လွှာကို http://www.ica.gov.sg မှ download လုပ်ယူနိုင်ပါသည်။ ထိုပုံစံ ရယူရန် သင်သုံးမည့် ကွန်ပြူတာတွင် Adobe Acrobat Reader တော့ လိုပါလိမ့်မည်။ သို့မဟုတ်ပါကလည်း အောက်ပါလိပ်စာတွင် သွားရောက်၍ အခမဲ့ ရယူနိုင်ပါသည်။
၇၊ ၂၊ ၁။ P, Q သို့မဟုတ် S Pass ကိုင်ဆောင်ထားသူများ
၁။ စင်ကာပူ နိုင်ငံအတွင်း အလုပ်လုပ်ကိုင်နေသူ P, Q သို့မဟုတ် S Pass ကိုင်ဆောင်ထားသူများ သည် ၎င်း ကိုယ်တိုင်နှင့် သူ၏ ဇနီး၊ ခင်ပွန်း၊ လက်မထပ်ရသေးသော အသက် ၂၁ နှစ်အောက် သားသမီးများ နှင့်တကွ SPR လျှောက်နိုင်ပါသည်။
၂။ အောက်တွင် ဖော်ပြထားသော ပုံစံ (၄-က) ကို အပြည့်အစုံ၊ မှန်ကန်စွာ ဖြည့်စွက် တင်ပြ ရပါမည်။ မူရင်း တစ်စုံ၊ မိတ္တူ တစ်စုံ တင်ရန် ဖြစ်ပါသည်။
၃။ အထက် ဖော်ပြပါ ပုံစံကို အပြည့် အစုံ ဖြည့်ရပါမည်။ အကယ်၍ မိမိနှင့် မသက်ဆိုင်ပါက (N.A) ဟု ဖော်ပြ ရမည် ဖြစ်ပြီး မိမိတွင် ဘာမှ ဖော်ပြရန် မရှိပါက (Nil) ဟု ဖော်ပြရပါမည်။ ကွက်လပ် မချန်ထားပါနှင့်။ အကယ်၍ ဖော်ပြရန် ပေးထားသော ပုံစံသည် မလုံလောက်ပါက စာရွက် အလွတ်နှင့် ဆက်ရေးနိုင်ပါသည်။ ထို ထပ်ဖြည့် စာရွက်ပေါ်တွင် မိမိ နာမည်၊ IC No. စသည် တို့ကို ဖော်ပြရပါမည်။ သက်ဆိုင်ရာ ဌာနမှ စိစစ်သည့် အခါ လွယ်ကူ မြန်ဆန်ရန် မေးထားသော မေးခွန်းအားလုံး ဖြေဆိုရန်၊ ကွက်လပ် မချန်ပဲ ဖြည့်စွက်ရန် နှင့် စာရွက်တိုင်းတွင် လက်မှတ် ထိုးရန် အလွန် အရေးကြီးပါသည်။ မပြည့်မစုံ သော ပုံစံများသည် နှောင့်နှေး ကြန့်ကြာမှု များကို ဖြစ်ပေါ်စေသည့်ပြင် အခန့် မသင့်ပါက ပယ် စာရင်းထဲတွင် ပါသွားနိုင်ပါသည်။ သို့အတွက် ပေးထားသော ပုံစံကို အပြည့်အစုံ ဖြည့်ရန် နှင့် မှန်မှန် ကန်ကန် ဖြည့်စွက်ရန် လိုပါသည်။
ဤတွင် ကျွန်တော် တစ်ခု ဖြည့်စွက် ပြောလိုသည်မှာ မရိုးသားခြင်း သည် မည်သည့်အခါတွင်မျှ မကောင်း ဟူ သည့် အချက် ဖြစ်ပါသည်။ အကယ်၍ ပုံစံကို လိမ်ညာ ဖြည့်စွက်သည် ဆိုပါစို့။ သက်ဆိုင်ရာမှ သိသွားလျှင် မိမိအား ပယ် မည့်အပြင် နောက်ထပ် ထပ်လျှောက်ရန်လည်း ခဲယဉ်းသွားမည် ဖြစ်ပါသည်။ ထိုမျှသာ မကသေး၊ လက်ရှိ ရထားသော work pass ပေါ်ပါ ထိခိုက် နိုင်ပါသည်။ အထူးသဖြင့် ပညာအရည် အချင်း လက်မှတ်များ၊ ကုမ္ပဏီ ထောက်ခံစာများ၊ လက်မှတ် အတု များ ကို မည်သည့် အခါမှ မလုပ်ပါလေနှင့်။ ဒုက္ခ အကြီး အကျယ် ရောက်တတ် ပါသည်။
၎။ ဓါတ်ပုံ လိုအပ်ချက်
လွန်ခဲ့သော သုံးလအတွင်းက ရိုက်ထားသော လျှောက်လွှာရှင်၏ ဓါတ်ပုံကို စာမျက်နှာ (၁) မှ ပေးထားသော ကွက်လပ် တွင် ကပ်ပေးရပါမည်။ အကယ်၍ ဇနီး၊ မယား၊ သမီး၊ သားများပါ တွဲ လျှောက်လျှင် ၎င်း တို့၏ ဓါတ်ပုံများကို စာမျက်နှာ (၆) တွင် ပေးထားသော ကွက်လပ်များ၌ ကပ်ပေးရ ပါမည်။
ဓါတ်ပုံသည် -
၅။ လျှောက်လွှာ အပြင် အချပ်ပို (Annex A) တွင် ကုမ္ပဏီနှင့် ပတ်သက်သည့် သတင်းအချက်အလက် များကို ဖော်ပြ ရပါသေးသည်။ ကုမ္ပဏီ သည် မည်သည့် လုပ်ငန်း အမျိုးအစား ဖြစ်သည်၊ မည်သည်တို့ လုပ်သည် စသည့် လုပ်ငန်း သဘာဝကို ဖော်ပြရန် ဖြစ်ပါသည်။ ဥပမာ - ကုန်ထုတ်လုပ်ငန်း ဖြစ်ပါက မည်သည့် ပစ္စည်း အမျိုးအစားများ ထုတ်လုပ် သည်။ ကုန်သွယ်ရေး လုပ်ငန်း ဖြစ်ပါက မည်သည့် ကုန်ပစ္စည်းများကို ရောင်းဝယ် ဖောက်ကားသည်။ အကယ်၍ ၀န်ဆောင်မှု လုပ်ငန်း ဖြစ်ပါက မည်သည့် ၀န်ဆောင်မှု လုပ်ငန်းများ စသည်တို့ ကို ဖော်ပြရန် ဖြစ်ပါသည်။
၆။ အပိုဒ် ၅ တွင် ဖော်ပြခဲ့သော ကုမ္ပဏီ နှင့် ပတ်သက်သည့် အချက် အလက်များ အား တာဝန်ရှိသူက လက်မှတ် ထိုး လိုက်ခြင်းသည် ယခု လျှောက်ထားသော လျှောက်လွှာနှင့် ပတ်သက်၍ လျှောက်ထားသူကို ထောက်ခံရာ မရောက်ပါ။ လျှောက်ထားသူ သည် လက်ရှိ မည်ကဲ့သို့သော ကုမ္ပဏီ၌ လုပ်ကိုင်နေသည် ဟု သတင်းရယူခြင်း သာ ဖြစ်ပါသည်။
ဤတွင် ကျွန်တော် ထပ်ဆောင်း ပြောလိုသည်မှာ အချို့ ကုမ္ပဏီများသည် သူတို့ကို ဤကဲ့သို့ လက်မှတ်ထိုးခိုင်း ခြင်းသည် လျှောက်ထားသူအား ကုမ္ပဏီ အနေနှင့် sponsor လုပ်ခိုင်းခြင်း၊ တနည်းအားဖြင့် PR လျှောက်ခြင်းကို ထောက်ခံခိုင်းခြင်း ဖြစ်သည် ဟု အမှတ်လွဲကာ အချို့ကလည်း သိသိကြီးနှင့် အတင်းငြင်းကာ ဤသို့ လက်မှတ်ထိုးခြင်း အတွက် ဘယ်နှနှစ် ပြန်လုပ်ပေးရမည် စသဖြင့် အကျပ်ကိုင် တတ်ကြပါသည်။ အချို့ကလည်း လက်မှတ်ထိုးရန် ငြင်းဆန် တတ်ကြပါသည်။
ဤတွင် ကျွန်တော်က သူတို့ လက်မှတ်မထိုးလည်း ဘာမှ မဖြစ်ပါ ဟု ပြောလိုပါသည်။ ဤ ပုံစံကို ဖြည့်ရန် ကုမ္ပဏီ အနေနှင့် ငြင်းဆန်နေပါက စာရွက် အလွတ်ပေါ်တွင် မိမိလက်ရေးနှင့် မိမိသည် ပုံစံ (Annex A ) ကို ဖြည့် ရန် ကုမ္ပဏီသို့ မေတ္တာရပ်ခံကြောင်း၊ သို့သော်လည်း ကုမ္ပဏီမှ ဖြည့်ရန် နှင့် လက်မှတ် ထိုးရန် ငြင်းဆန်သည့် အကြောင်း၊ မိမိတို့ ကုမ္ပဏီ၏ လုပ်ငန်းသဘာဝ နှင့် မည်သည်တို့ လုပ်နေသည်ကို မိမိသိသမျှ ရေးကာ ဤဖော်ပြပါ အချက်တို့ သည် မှန်ကန်ပါကြောင်း လက်မှတ် ထိုးတင်လိုက်လျှင်လည်း ရပါ၏။
Form Annex A ပေါ်တွင် ကုမ္ပဏီ လက်မှတ် ထိုးခြင်း၊ မထိုးခြင်း သည် PR ကျခြင်း၊ မကျခြင်း နှင့် မည်သို့မျှ မပတ်သက်ပါ ဟု ပြောလိုပါသည်။
၇။ လျှောက်လွှာနှင့် အတူ ပူးတွဲ တင်ပြရမည့် စာရွက် စာတမ်းများ
ဤ အပိုဒ် သည် အလွန် အရေးကြီးပါ၏။ PR ကျခြင်း၊ မကျခြင်းကို တိုက်ရိုက် အဆုံးအဖြတ် ပေးသော စာရွက် စာတမ်းများ ဖြစ်ပါသည်။ PR လျှောက်တော့မည်ဟု စိတ်ကူးသည်နှင့် တပြိုင်နက် အောက်ဖော်ပြပါ စာရွက်စာတမ်းများ အားလုံးကို စတင် စုဆောင်းရပါမည်။ မြန်မာနိုင်ငံသားများ အဖို့ မြန်မာပြည် တွင် ရခဲ့သော လက်မှတ်များ ဖြစ်ပါက မူရင်း မြန်မာဘာသာ နှင့် လက်မှတ်ကိုပါ တင်ပြရန် လိုပါသည်။
တင်ပြရာတွင် မူရင်းရော၊ မိတ္တူပါ လိုအပ်ပါသည်။ အကယ်၍ လက်မှတ်သည် မြန်မာဘာသာနှင့် ဖြစ်နေပါက အင်္ဂလိပ် ဘာသာပြန် (Notri-public) ပါ လို ပါသည်။ ဤတွင် မူရင်း လက်မှတ်များကို တင်ရန် မလိုပဲ လျှောက်လွှာသွား တင်ပါက ယူသွားပြီး ရုံးတော်သို့ လက်မှတ် အစစ်ဟုတ်ကြောင်း ထုတ်ပြရန်သာ လိုပါသည်။ သူတို့က မိတ္တူကို မူရင်း နှင့် တိုက်ဆိုင် စစ်ဆေးပြီးသည်နှင့် မူရင်းကို ချက်ခြင်း ပြန်ပေးလိုက်ပါသည်။
၁) လျှောက်ထားသူ (ဇနီး၊ သားသမီးများ အပါအ၀င်) များ၏ ပတ်စ်ပို့
ပတ်စ်ပို့ မိတ္တူတွင် တံဆိပ်တုံးထုထားသော စာမျက်နှာ အားလုံးကို မိတ္တူကူးပါ။
၂) နိုင်ငံသား စိစစ်ရေးကဒ်ပြား
၃) Work Pass ( P Pass , Q Pass, S Pass )
၎) ပညာ အရည်အချင်း မှတ်တမ်းများ နှင့် အမှတ်စာရင်း များ၊ လုပ်ငန်းဆိုင်ရာ အဖွဲ့ဝင် လက်မှတ်များ၊ သက်မွေး ၀မ်းကျောင်း သင်တန်း လက်မှတ်များ။ အကယ်၍ လျှောက်ထားသူ သည် ဘွဲ့ရ ဖြစ်ပါက ဘွဲ့လက်မှတ် (သို့မဟုတ်) ဒီပလိုမာ လက်မှတ် ကို မိတ္တူ နှစ်စုံ စီ ကူးတင်ရမည် ဖြစ်ပါသည်။
၅) တရားဝင် လက်ထပ်စာချုပ်
၆) မွေးစာရင်း နှင့် အိမ်ထောင်စု စာရင်း
၇) ယခု ကုမ္ပဏီ မတိုင်မီက လုပ်ခဲ့သော ကုမ္ပဏီ ၏ ထောက်ခံစာ။ ထို ထောက်ခံစာတွင် ရာထူး၊ တာဝန် ၀တ္တရား များ၊ ကာလ နှင့် နောက်ဆုံးထုတ် အခြေခံ လစာ တို့ကို ဖော်ပြရမည်။
၈) ပြီးခဲ့သည့် ၆ လ က ထုတ်ယူခဲ့သော လခ ပြေစာ ဖြတ်ပိုင်းများ နှင့် လွန်ခဲ့သော ၃ နှစ် ၏ အခွန်ဆောင် ပြေစာများ (Tax Notices Assessment for the last 3 years)
၉) မိမိ၏ ဇနီး၊ ယောက်ျား ပါ ပူးတွဲ လျှောက်ထားမည် ဆိုပါက ထိုသူ၏ ပညာ အရည်အချင်း မှတ်တမ်း၊ လက်မှတ်၊ အမှတ်စာရင်း၊ မွေးစာရင်း၊ မှတ်ပုံတင် စသည်များ
၁၀) မိဘ နှစ်ပါးစလုံး ၏ အမည် ဖော်ပြထားသော သားသမီးများ၏ တရားဝင် မွေးစာရင်း၊ အကယ်၍ မွေးစား သားသမီး ဖြစ်ပါက တရားဝင် မွေးစားစာချုပ်
၁၁) အကယ်၍ မိမိ၏ ခင်ပွန်း၊ ဇနီးတွင် ပထမ အိမ်ထောင် ရှိခဲ့ပါက ထိုသူနှင့် တရားဝင် ပြတ်စဲကွာရှင်းကြောင်း လက်မှတ် (သို့မဟုတ်) ပထမ အိမ်ထောင်သည် သေဆုံးခဲ့ပါက သေဆုံးကြောင်း ဆေးရုံထောက်ခံစာ (Death Certificate)
၁) မိမိ ပတ်စ်ပို့ သည် သက်တမ်း ကုန်ခါနီးနေပြီ ဖြစ်ပါက သက်တမ်း ထပ်တိုးပြီးမှ လျှောက်ပါ။
၂) နိုင်ငံသား စိစစ်ရေး ကဒ်ပြားကို Notri လုပ်ပါ။
၎) ဘွဲ့လက်မှတ် များကို မြန်မာဘာသာ နှင့်ရော Notri ပါ တင်ရပါမည်။
၇) ယခင် ကုမ္ပဏီမှ ထောက်ခံစာ မရနိုင်ပါက မရနိုင်ကြောင်း လက်ရေးနှင့် ရေးတင်ပါ။ သို့သော် ထို ကုမ္ပဏီတွင် မိမိ မည်သည့် ရာထူးနှင့် လုပ်ပြီး မည်သည့်တာဝန်များ ယူရကြောင်း၊ လခ မည်မျှ ရကြောင်း မှန်မှန် ကန်ကန် ရေးပါ။
၈) ပြီးခဲ့သော ၆ လက ထုတ်ခဲ့သည့် လခ ပြေစာ ဖြတ်ပိုင်းများ မရနိုင်လျှင် မိမိဘာသာ စာရွက် အလွတ်ပေါ်တွင် မည်သည့်လက လခ မည်မျှရသည် ကို ဇယားလေးဆွဲကာ အောက်မှ လက်မှတ်ထိုး တင်လိုက်ပါ။
လွန်ခဲ့သော ၃ နှစ် ၏ အခွန်ဆောင် ပြေစာများ (Tax Notices Assessment for the last 3 years) ကို Income Tax ရုံး ( Novena MRT ) တွင် သွားတောင်းပါ။ ချက်ခြင်း ထုတ်ပေးပါလိမ့်မည်။ အကယ်၍ မိမိသည် စင်ကာပူတွင် အလုပ်လုပ်သူ မဟုတ်ပါက စာရေးပြီး တင်လိုက်ပါ။
အပိုဒ် ၇ တွင် ဖော်ပြထားသော အခြေခံ လစာ (Basic Salary) ကို အောက်ပါအတိုင်း ရှင်းထားပါသည်။
အခြေခံ လစာ တွင် အောက်ပါတို့ မပါဝင်ပါ။
က) အချိန်ပိုကြေး (Overtime), ဆုကြေး (bonus) or ဝေစု (commission)
ခ) ခရီးစရိတ် (Travelling) စားသောက် (Food) နေထိုင် စရိတ် ( Housing) (allowance)
ဂ) အလုပ်ရှင်ကသာ ပေးဆောင်ရသည့် အခြား ပင်စင် ရံပုံငွေ၊ ထောက်ပံ့ကြေး စသည်
ဃ) အလုပ်သမားသို့ နစ်နာကြေး စသည့် ပုံမှန်မဟုတ်သော တလုံးတခဲထည်း ပေးရသော ငွေကြေးများး
င) အလုပ်မှ အနားယူခြင်း အတွက် ပေးရသော ခံစားခွင့် ငွေကြေးများ
၈။ လျှောက်လွှာတင်ခြင်း
PR Application လျှောက်လွှာကို တင်ရာတွင် တင်ကြို အချိန်းအချက် (appointment) ယူပြီးမှ သာ သွားတင် ရပါမည်။ Appointment ကို လူဝင်မှု ကြီးကြပ်ရေးရုံး၏ အင်တာနက် ၀က်ဘ်ဆိုဒ် ဖြစ်သော http://www.ica.gov.sg တွင် လုပ်နိုင်ပါသည်။ အချိန်းအချက် လုပ်ထားသောနေ့တွင် အထက် အပိုဒ် (၇) တွင် ဖော်ပြထားသော စာရွက်စာတမ်း များ အားလုံးကို မူရင်းရော၊ မိတ္တူများပါ ယူသွားရပါမည်။
စာတိုက်မှ လျှောက်ထားခြင်းကို လုံးဝ လက်မခံပါ။
သတ်မှတ်ထားသော စာရွက်စာတမ်းများကို အပြည့်အစုံ တင်ပါ။ မပြည့်စုံသော လျှောက်လွှာများကို လက်ခံလိမ့်မည် မဟုတ်ပါ။
လျှောက်လွှာ ထဲတွင် ဖြည့်ထားသော အချက်အလက်များသည် တိကျ၊ ပြည့်စုံ မှန်ကန်ရမည့် အပြင် လိုအပ်ပါက စစ်ဆေး မေးမြန်းခြင်း ကိုပါ ခံနိုင်ရမည် ဖြစ်ပါသည်။ အကယ်၍ လိုအပ်လျှင် အခြား အထောက်အကူ စာရွက် စာတမ်းများ ကိုပါ ပူးတွဲ တင်ပြ နိုင်ပါသည်။
၉။ ယခင်က PR ကျပြီး ပြန်လည် ရုပ်သိမ်းကာ CPF ပိုက်ဆံများ အားလုံးကို ပြန်လည် ထုတ်ယူ ထားသူများ အနေနှင့် နောက်တစ်ကြိမ် PR ပြန်လည် လျှောက်သော အခါ approve letter ရသည်နှင့် ထို ထုတ်ယူခဲ့သော CPF ပိုက်ဆံ အားလုံးကို အပြည့်အ၀ ပြန်လည် ပေးသွင်းရန် လိုပါသည်။
ထိုကဲ့သို့ ပြန်လည် ပေးသွင်းပြီးကြောင်း CPF မှ ပေးပို့သော စာကို ရမှသာလျှင် PR လျှောက်ထားခြင်း ကိစ္စကို ဆက်လက် ဆောင်ရွက်မည် ဖြစ်ပါ၏။ အကယ်၍ မရှင်းလင်းသည်များ ရှိပါက အောက်ပါ လိပ်စာသို့ ဆက်သွယ် မေးမြန်း နိုင်ပါသည်။
၁၀။ PR လျှောက်ထားစဉ် လိပ်စာပြောင်းသွားပါက ICA သို့ ချက်ခြင်း အကြောင်းကြားရပါမည်။ သို့မှသာ PR ကျမကျ အဖြေကို မှန်ကန်စွာ ပေးပို့နိုင်မည် ဖြစ်ပါ၏။
၁၁။ မိမိ၏ ကိုယ်ရေးကိုယ်တာ အချက်အလက်များကို စင်ကာပူ လူဝင်မှု ကြီးကြပ်ရေးဌာန အနေဖြင့် အခြားသော စင်ကာပူ အစိုးရဌာနများသို့ သတင်းပေး ထားမည် ဖြစ်ပါ၏။ သို့မှသာ လျှောက်လွှာရှင် အနေနှင့် အခြားဌာနများ နှင့် ဆက်သွယ် ဆောင်ရွက်ရာတွင် လျှင်မြန် လွယ်ကူမည် ဖြစ်ပါသည်။ အကယ်၍ လျှောက်ထားသူ အနေနှင့် ဤသို့ သတင်း ဖြန့်ဝေမှု ကို မလိုလားပါက သီးသန့် တရားဝင် လျှောက်ထားနိုင်ပါသည်။
၁၂။ PR ကျသည်နှင့် တပြိင်နက် လက်ရှိကိုင်ဆောင် ထားသော Work Pass (P/Q/S Pass) ကို cancel (invalidate) လုပ်ရပါမည်။ မိမိနှင့် အတူလျှောက်သည့် ခင်ပွန်း၊ ဇနီး၊ သားသမီးများသည် Dependent Pass / Long Term Social Visit Pass စသည် ကိုင်ထားသူများ ဖြစ်ပါ က PR ကျသည်နှင့် တပြိင်နက် ထို pass များကို Ministry of Manpower သို့ ချက်ခြင်း ပြန်လည် အပ်နှံကာ cancel လုပ်ရပါမည်။ Cancel လုပ်ရန် အတွက် sponsor လုပ်ထားသော အဖွဲ့အစည်း မှ cancellation letter ကို ယူဆောင် လာရပါမည်။
၁၃။ အကယ်၍ ဤလျှောက်လွှာတွင် မမှန်မကန် ဖြည့်စွက်ခဲ့ပါက သို့မဟုတ် လက်မှတ် အတုများကို တင်ပြခဲ့ပါက လူဝင်မှု ကြီးကြပ်ရေးနှင့် သက်ဆိုင်သော ကိစ္စ အ၀၀ကို ငြင်းပယ်ခြင်း ခံရပါမည်။ ထို့ပြင် စင်ကာပူ ဥပဒေမှ ပြဌာန်းထားသော ကြီးလေးသည့် ပြစ်မှု၊ ပြစ်ဒါဏ်များကိုလည်း ကျခံရမည် ဖြစ်ပါသည်။
Posted by အေးငြိမ်း at 12:21 PM 0 comments Links to this post
Hawker Centre များရှိ အစားအသောက် စာရင်းများမှာ ဆိုင် အလိုက် အောက်ပါအတိုင်း ဖြစ်ပါ၏။ သို့သော် ဤစာရင်း မှာ အပြည့်အစုံ မဟုတ်ပါ။ အစားအသောက် အမယ် စုံလှသလို ဟင်းလျာ အမည်များမှာလည်း များပြားလှ၏။ နမူနာ မျှ ဖော်ပြလိုက်ခြင်း ဖြစ်ပါသည်။
1. Roasted Chicken Rice
2. Roasted Duck Rice
3. Roasted Pork Rice
5. Roasted Chicken Noodle
6. Shredded Chicken Hot Fun
7. Char Siew Roasted Pork Rice
1. Fish Ball Noodle
2. Fish Ball Noodle Soup
3. Fish Ball Minced Meat Noodle
4. Miniwork Noodle
5. Wanton Noodle
6. Wanton Soup
7. Dumpling Noodle
10. Fried Wanton
11. Thai Style Beancurd
12. Oyster Sauce Vegetable
13. Old Cucumber Porkrib Soup
14. Sweet Corn Soup
15. Peanut Soup
1. Chicken Tomato Ramen
2. Hearty Mushroom Ramen
3. Meat with Special Sauce Ramen
4. Hot & Spicy Beef Ramen
5. Spicy Seafood Ramen
6. Cryspy Chicken Ramen
1.Spring Chicken
2. Fried Wings Set (Chicken)
3. Chicken Cullet
4. Chicken Cullet Rice
9. Lamb Chop hot plate
10. Prime Quality .......Steak
11. Happiness Plate (3 pcs of chicken)
12. Chicken / Fish Burger
13. Black Pepper Chicken with Rice
14. Black Pepper Fixh with Rice
3. Traditional Chicken Laksa
4. Fried Fish Dumpling
5. Handmade Otah
6. Cray Fish Prawn Horfun
2. Fried Noodle
3. Hong Kong Noodle
Mc Donald, KFC, Pizza Hut နှင့် Restaurants များ
စင်ကာပူသည် နိုင်ငံငယ်သလောက် လူမျိုးလည်း စုံလှကာ၊ လူမျိုးစုံ ရှိသည့်အတွက် ပင် အစားအသောက် မျိုးစုံ လည်း ရပါ၏။ ဥရောပမှ အီတလီစာ၊ တူရကီစာ၊ ပြင်သစ်စာ၊ အင်္ဂလိပ်စာ၊ အာရှမှ ကိုးရီးယားစာ၊ ဂျပန်စာ၊ ထိုင်းစာ၊ အိန္ဒိယစာ၊ မလေးစာ၊ တရုပ်စာ၊ ဖိလစ်ပိုင်စာ၊ မြန်မာစာ၊ ကြံကြံဖန်ဖန် ဗီယက်နမ်စာ ပင် ရနိုင်ပါသေးသည်။
ကမ္ဘာတစ်ဝှမ်း ခေတ်စားနေသည့် Mc Donald, KFC နှင့် Pizza Hut ဆိုင်များမှာမူ စင်ကာပူ တစ်နိုင်ငံလုံး မှိုလို ပေါက် နေပါသည်။
မြန်မာ အစားအစာများ
မြန်မာ စားသောက်ဆိုင် အများစုမှာ စင်ကာပူရှိ မြန်မာဆိုင်များ စုဝေးရာ ပင်နင်စူလာ ပလာဇာတွင် ရှိပါသည်။ အင်းလေး မြန်မာ စားသောက်ဆိုင်၊ မြနန္ဒာ စားသောက်ဆိုင်၊ ရွှေဝါမြေ စားသောက်ဆိုင်၊ ရဲရင့်၊ ၀င်းမြန်မာ စသဖြင့် ယခု အခါ မြန်မာ စားသောက်ဆိုင်များ အများ အပြား ရှိလာပြီ ဖြစ်ပါသည်။ မြန်မာ စားသောက် ဆိုင်များ ဖြစ်သည့် အတွက် မြန်မာ အစားအစာ များသာ ရောင်းချပါ၏။ လဖက်ရည် သည် ပင်လျှင် မြန်မာပြည်မှ လဖက်ရည် အရသာ အတိုင်း ဖြစ်ပါသည်။ မြန်မာပြည် အလွမ်းပြေ မြန်မာစာ စားသောက်လိုသူများ အတွက် အလွန် အဆင်ပြေပါသည်။
သို့သော် စင်ကာပူ ဆိုင်များနှင့် ကွာသည်မှာ စင်ကာပူမှ မြန်မာဆိုင် များသည်လည်း ဗမာပြည်မှ ဆိုင်များ ကဲ့သို့ ပင် ဟင်းဗန်းများကို သည် အတိုင်း ထားရာ ထမင်းအေး၊ ဟင်းအေး များကိုသာ စားရပါသည်။ စင်ကာပူ မှ ဆိုင်များ ကဲ့သို့ ရေနွေးမြောင်းများ ထည့်ရန် မစဉ်းစားသည်လား။ ဗမာများသည် ထမင်းပူ၊ ဟင်းပူကို မကြိုက်သဖြင့် တမင် မထည့်ပဲ ထားလေသလား။ ကျွန်တော် သေသေချာချာ မသိပါ။
ထို ဆိုင်များတွင် ဟင်း အမယ်ပေါင်းစုံကို ရနိုင်ပါသည်။
မြင်းခွါရွက်သုတ်၊ ရှောက်သီးသုပ်၊ ခရမ်းချဉ်သီး သုပ်၊ လဖက် သုပ်၊ သရက်ချဉ် သုပ်၊ ငါးချဉ် သုပ်၊ ပုဇွန်ချဉ် သုပ် စသည့် အသုပ် ပေါင်းစုံ။
ဝက်သား အချို၊ အစပ်၊ ၀က်သား မျှစ်ချဉ်၊ ၀က်ကလီစာ၊ ဆိတ်သား၊ ဆိတ်ကလီစာ၊ ကြက်ကြော်၊ ကြက်သား အစပ်ချက်၊ အချိုချက်၊ အမဲနှပ် စသော အသားဟင်း ပေါင်းစုံ။
ငါးဖယ်ငါးဆုပ်၊ ငါးမြင်း၊ ငါးခူနှပ်၊ ငါးရံ့အူ၊ ငါးသလဲထိုး၊ ငါးသလောက်ပေါင်း၊ ငါးကြီးခြောက် ကြပ်တိုက်ကြော် စသည့် ငါးဟင်း အမယ်မျိုးစုံ။
ပဲပြုပ်၊ ချဉ်ပေါင်ရွက်ကြော်၊ ဟင်းသီးကုလားဟင်း၊ ပဲသီးကြော်၊ ရုံးပတီသီးကြော်၊ ခရမ်းချိုသီး သုပ် စသည့် ဟင်းသီး ဟင်းရွက် ကြော်၊ ချက် များ။
ယခုအခါတွင်မူ စင်ကာပူတွင် လာရောက် အလုပ်လုပ်သူ၊ အမြဲ နေထိုင်သူ၊ နိုင်ငံသားခံ ယူသူများ စသဖြင့် တစ်နေ့ထက် တစ်နေ့ တိုးတက်များ ပြားလာသည် ဖြစ်ရာ မြန်မာဆိုင်များမှာလည်း စင်ကာပူ နိုင်ငံ အနှံ့အပြားတွင် ပေါ်ပေါက် တိုးပွား လာလျှက် ရှိပါသည်။ Boon Lay Place Shopping Centre တွင် လည်းကောင်း၊ Clementi တွင် လည်းကောင်း မြန်မာ စားသောက်ဆိုင်များကို တွေ့လာရပါသည်။
မြန်မာ ငါး များကို ရောင်းသည့်ဆိုင်လည်း ပင်နင်စူလာ တွင် ရှိပါသည်။ အခြား ထွေလီကာလီ မြန်မာ ချက်ပြုတ် စရာများ ၀ယ်လိုလျှင် Golden Mile ရှိ ယိုးဒယား ဆိုင်များသို့ သွားပါ။ ဆူးပုပ်ရွက် နှင့် ပတတ်စာ၊ ဖားလတက် စသော ဗမာများ စားတတ်သည့် အစာမှန်သမျှ (ငါးပိ၊ ငံပြာရည် အပါအ၀င်) ရနိုင်ပါသည်။
Posted by အေးငြိမ်း at 10:19 PM 0 comments Links to this post
Posted by အေးငြိမ်း at 11:38 PM 0 comments Links to this post
Posted by အေးငြိမ်း at 10:55 PM 0 comments Links to this post
Cisco to All IC, Cisco to All IC, CAT 1 is now in place, I repeat again, CAT - 1 - is - now - in - place, please acknowledge!!!
Penta Ocean acknowledge.... Shimizu acknowledge.... Hiap Seng acknowledge.... Grootint acknowledge..... Hai Lek acknowledge..... Leads Engineering acknowledge..... xxxx acknowledge......
စင်ကာပူသည် ကမ္ဘာ့ မိုးကြိုး အပစ်ဆုံးနိုင်ငံများထဲတွင် တစ်နိုင်ငံ အပါအ၀င်ဖြစ်၏။ ယခင်က မိုးရွာနေသည့် တိုင် စစ်သင်တန်းဆင်းရသည်။ လွန်ခဲ့သော ၃ နှစ်ခန့်ကမူ မိုးရွာထဲတွင် စစ်ချီတက်နေသော ယမနေ စစ်သား ကလေး ကို မိုးကြိုးပစ်ချလိုက်ရာ မိုးရွာလျှင် စစ်ချီတက်ခြင်း မပြုရ ဟု အမိန့် ထုတ်လိုက်ရ ပါသတည်း။ ဆန်းပါပေ့။
ထို့အတူ ကျွန်ုပ်တို့ ပူလာ အူလာသည်လည်း ယခုမှ တည်ဆောက်ဆဲ စက်ရုံဖြစ်ရကား အဆောက်အဦး ကြီးကြီးမားမား သိပ်မရှိသေး။ သို့အတွက် မိုးကြိုး အန္တရာယ် စိုးရိမ်ရသည်။ မိုးရွာနေတုံး အလုပ်လုပ်ခိုင်းလို့ မတော် မိုး ကြိုးပစ်ချလိုက်လျှင် MOM မှ ကောင်းကောင်း ထောင်းလိမ့်မည်။ သို့ အတွက် Cisco ရဲများတွင် မိုးကြိုးတိုင်း ကိရိယာ လေး ရှိသည်။ ကောင်းကင်မှ ဂျိမ်းဂျိမ်း ဂျိမ်းဂျိမ်း ဆိုပြီး ကျွန်ုပ်တို့ ဘိုးသိကြား စိတ်ဆိုးပြီ ဆိုလျှင် အထက်ပါ အတိုင်း ကြေငြာသံကို ရေဒီယိုများမှ ကြားရလိမ့်မည်။
CAT 1 ဆိုသည်မှာ မိုးကြိုးအန္တရာယ် ရှိသည်။ မည်သူမျှ အပြင်မထွက်ရ။ အားလုံး မိုးကြိုးလွှဲ တပ်ဆင် ထားသော အဆောက် အဦများထဲတွင် နေပါ ဟု အဓိပ္ပါယ် ရ၏။ ခဏလေး အစ်ကို့၊ ကျွန်တော် canteen ထဲ သွားပြ စေဦး ဟု ခေါင်းမမာ ပါနှင့်။ ရဲ ဖမ်းပြီ ဆိုပါက အနည်းဆုံး အိမ်သာတော့ ဆေးရမည် ဖြစ်၏။ ဟုတ်ပါသည်။ CAT 1 condition အတွင်း လမ်းသလား နေသူများကို ရဲကဖမ်းပြီး ကဒ် သိမ်းပြီး ၀မ်နင် ပေးလျှင်ပေး။ မပေးလျှင် အိမ်သာ ဆေးခိုင်းပါသည်။ ကုသိုလ် လိုချင်သူများ လမ်းသလားကြပါလေ။
နောက်ပြီး ထမင်းစားချိန်ကို သူ့ ကုမ္ပဏီနှင့် သူ အချိန်ခွဲထားသည်။ ဘယ် ကုမ္ပဏီ က ၁၁ နာရီကနေ ၁၂ နာရီ။ ဘယ် ကုမ္ပဏီ ကတော့ဖြင့် ၁၂ နာရီကနေ ၁ နာရီ။ သတ်မှတ်ထားသော အချိန်တွင် သွားစားရသည်။ ထုံးစံ အတိုင်း canteen အပေါက်ဝတွင် ကိုရွှေရဲတို့ စောင့်နေပါ၏။ ကိုယ့် အချိန်မဟုတ်ပဲ သွားစားလျှင် ဒါဏ်ငွေ ၁၀၀ တပ်ရိုက် ပါ၏။ ထမင်း တစ်နပ်လျှင် ၁၀၀ ပေး စားရမည်မှာ မတန်လှပါ။ မစွန့်စား ပါလေနှင့်။
ထိုမျှ မကသေး။ canteen ၀င်ချိန်ကိုလည်း ကန့်သတ်ထားပါ၏။ အချိန်မဟုတ်ပဲ တော့ မသွားလိုက်လေ နှင့်။ ဂန့်သွားမည် ဖြစ်ပါ၏။ သို့ပင် ဖြစ်ပါသော်လည်း အချိန်ကျ၍ သွားစားပြီ ဆိုပါက အားလုံး တစ်ချိန်ထဲ လာသည် ဖြစ်ရာ တန်းစီ ပေတော့ နာရီဝက်။
Canteen လေးခု ရှိ၏။ တရုပ်ဆိုင်၊ မွတ်ဆလင်ဆိုင်၊ ကုလားဆိုင် စသဖြင့် ဖြစ်၏။ များသော အားဖြင့် ကျွန်တော် တွေ့ရသည်မှာ ကုလားဆိုင်တွင် လူပိုများပြီး တရုပ်ဆိုင်တွင် လူရှင်းတတ်ပါသည်။ သည်တော့ ကျွန်တော် က အနည်းငယ် နောက်ကျ သွားကာ လူရှင်းသော တရုပ်ဆိုင်တွင် စားလေ့ ရှိပါသည်။ သို့သော် ဘာကို ဘယ်လို စားလိုက်ရမှန်း မသိပါ။ ဗိုက်ပြည့် ပြီးတာပဲ ဟု သဘောပိုက်ကာ စားရပါသည်။ ကုလားစာကတော့ ဟုတ်သည် ဖြစ်စေ၊ မဟုတ်သည် ဖြစ်စေ။ အနံ့ ပြင်းတာ တကြောင်း၊ ပူပူ စပ်စပ် ဟင်းများ ဖြစ်သည် တကြောင်း ကြောင့် နည်းနည်း တော်သေးသည် ဟု ဆိုရမလား မသိ။ ကုလားစာကတော့ ပူတာ စပ်တာ နံတာ မှန်သမျှ အကုန်ထည့် ထားသည်။ နာနတ်ပွင့်၊ နံနံစေ့၊ လေးညှင်းပွင့်၊ သစ်ကြမ်းပိုးခေါက်၊ ကရဝေးရွက်၊ ပျဉ်းတော်သိမ်။ ဘာကျန်သေးတုံး အကုန် ထည့်၏။ ကျွန်တော်လည်း ကုလားစာ မကြာခဏ စားလေ့ ရှိ၏။ များသော အားဖြင့် တစ်နာရီ ထိုးခါနီး အားလုံး စားပြီးချိန်၊ လူရှင်းပြီဆိုမှ သွားစားခြင်း ဖြစ်ပါသည်။
များသောအားဖြင့် Project များမှ canteen များမှာ အစားအသောက် ဈေးသက်သာလေ့ ရှိပါသည်။ ခု သည်မှာလည်း အသီးအရွက် နှစ်မျိုးနှင့် စားလျှင် ၁ ကျပ် ၈၀၊ ၂ ကျပ်။ အသီးအရွက် တစ်မျိုးနှင့် ကြက်သား နှင့် ဆိုလျှင် ၂ ကျပ် ၂၀၊ ၂ ကျပ် ၃၀။ အသီးအရွက် တစ်မျိုး + ဆိတ်သား နှင့် ဆိုလျှင် ၂ ကျပ် ၈၀။ အသီးအရွက် ၂ မျိုး + အသားတစ်မျိုး ဆိုလျှင် ၃ ကျပ် ၂၀၊ ၃ ကျပ် ခွဲ။ အပြင်ဆိုင်များထက် စာလျှင် ဈေးသက်သာသည် ဟု ဆိုရပါမည်။
သူတို့ထည့်ပေးသော ဟင်းများမှာ များသဖြင့် ကျွန်တော့် အဖို့တော့ အသီးအရွက် တစ်မျိုး၊ အသားတစ်မျိုး ဆိုလျှင် လုံလောက် ပါသည်။ များသော အားဖြင့် ကျွန်တော်က အသီးအရွက် များသာ စားလေ့ရှိ၏။ curry powder များ နင်းကန် ထည့်ချက်ထားသော သူတို့ အသားဟင်း များကို ကျွန်တော် မကြိုက်ပါ။ တစ်ခါတလေ တော့ curry chicken၊ တခါတလေ ငါးကြော် စားပါသည်။
ကုလားဆိုင်တွင် ချာပါတီ၊ ရိုတီ ပရာတာ စသည်တို့ ရပါ၏။ မဆိုးပါ။ ကျွန်တော်က အစားနည်းသူ ဖြစ်ရာ တစ်ခါက ကြက်ဥပလာတာ နှစ်ချပ်ကို ကြက်သားနှင့် မှာစားရာ မနည်း ကုန်အောင် စားလိုက်ရပါသည်။ ကြက်သား ချက်ထားပုံ မှာလည်း မဆိုးပါ။ ဗမာ အကြိုက် ခပ်စပ်စပ်လေး ဖြစ်ပါ၏။ ထို့ပြင် အဆာပြေစားရန် ဆမူဆာ၊ ငှက်ပျောသီးမုံ့၊ အာလူးပူတီ စသည်တို့လည်း ရပါသေးသည်။ တရုပ်ဆိုင်များ တွင်တော့ ပဲနှင့် လုပ်ထားသော စွပ်ပြုတ် ရပါ၏။ သူလည်း သိပ်မဆိုးပါ။ သောက်လို့ ကောင်းပါသည်။
ဆိုးသည်ကတော့ ပြန်ချိန် ဖြစ်ပါ၏။ စော၍ ပြန်လျှင် ဖြစ်စေ၊ နောက်ကျ ပြန်လျှင် ဖြစ်စေ။ သိပ် တန်းမစီရပါ။ သို့သော် ညနေ ၆ နာရီ သင်္ဘောနှင့် လိုက်မည်ဆိုပါမူ အတန်းကြီးမှာ အို့ အို၊ ဟို့ . . . . . . . . . . . . camp အဆောင် များလွန်၍ ဟိုးဘက်က လမ်းများထိအောင်ပင် (မီတာ ၂၀၀ ခန့်) ရှိပါ၏။ ဆိုးသည်မှာ ငါးတကာ၊ ယိုတဲ့ချေး ပုဇွန်ဆိတ် ခေါင်း စု ဆိုသလို။ သည်မှာ တော့ ပုဇွန်ဆိတ်ခေါင်း ကို မစုပဲ အဆောင်နေ သကောင့်သားများ၏ စွန့်ပစ် ပစ္စည်းများကို တိုင်ကီကြီးများ ဖြင့် သိုလှောင်ကာ ပင်လယ်တွင်း မစွန့်ပစ်မီ သန့်စင်သည် ဖြစ်ရကား ထို တိုင်ကီကြီးများကို တန်းစီရာ စင်္ကြန်နှင့် ကပ်လျှက် တွင် ဆောက်ထား လေရကား အညာ လေသံနှင့် ပြောရပါမူ နံချက်တော့ ပြော မပြောချင် ပေါင်။
အလာတုံးကလည်း သုတ်သုတ်၊ သုတ်သုတ်။ ပြန်ပြီ ဆိုပြန်တော့ င့ါ သူတိုး၊ သူ့ ငါတိုး။ တခါ တခါ ကျွန်တော် ထို အခြေအနေကို နွားများ ခြံမှ လွှတ်လိုက်သဖြင့် အလု အယက် တိုးထွက်ကြသကဲ့သို့ (စိတ်ထဲတွင်) ထင်ယောင် မိပါသည်။ တခါ တခါတော့လည်း အတင်းတိုးတိုက် သွား၊ ဖိနပ်တက်နင်း နှင့်မို့ ကျွန်တော် အလွန် စိတ်တို ပါသည်။ နောက်မှ သြော်၊ သူတို့က ဟိုဘက်မှာလည်း ဖယ်ရီကား မှာ အလုအယက် နေရာယူရဦးမှာ ပါလား ဟု စိတ်ကို ဖြေရ ပါ၏။
သို့နှင့်ပင် အီးစီစီ ၏ တစ်နေ့တာ ကုန်ဆုံး သွားပါတော့ သတည်း။
ကျွန်တော်က များသောအားဖြင့် ၆ နာရီ သို့မဟုတ် ၆ နာရီခွဲ သင်္ဘောနှင့် လိုက်လေ့ ရှိပါသည်။ ညနေ ၆ နာရီဆိုလျှင် ဗမာပြည်၌ နေ၀င်ပြီးဖြစ်သော်လည်း စင်ကာပူတွင်မူ နေမ၀င်သေးပါ။ အနောက်ဖက် ကောင်းကင်တွင် နေမင်းကြီးသည် တိမ်များ နောက်ကွယ်၌ ပုန်းကွယ်နေသဖြင့် တိမ်တိုက်များမှာ ငွေနားကွပ်ထားသကဲ့သို့ အလွန် လှပ လျှက် ရှိပါသည်။ လေ အနည်းငယ် ထန်နေသဖြင့် ပင်လယ် ရေမျက်နှာပြင်မှာ လှိုင်းကြက်ခွပ်များ ဖြင့် ပြည့်နှက်လျှက် ရှိပါသည်။ Auto Batam သင်္ဘောသည် ရေပြင်ကို ခွဲကာ လျှင်မြန်စွာ ခုတ်မောင်းလျှက် ရှိပါ၏။
အဝေးတွင် ကျောက်ချထားသော သင်္ဘောကြီးများကို ပင်လယ်အတွင်း ဆင်ကြီးများ ရပ်နား နေသကဲ့သို့ လည်းကောင်း။ တောင်ပူစာကြီးများ ပေါ်ထွက် နေသကဲ့သို့ လည်းကောင်း မြင်ရပါသည်။ Penguin သင်္ဘောတစ်စီးမှာ ရေမွှာများကို တဖွားဖွား ဖြစ်ပေါ်စေလျှက် စင်ကာပူမှ ပြန်လာသည်ကို တွေ့ရသည်။
အချို့သော (မော်လမြိုင်ဘက်မှ လေသံနှင့်ပြောရလျှင်) ကျွန်းသားကလေးများ မှာ ရေပြင်ပေါ်သို့ မ၀ံ့မရဲနှင့် ခေါင်း ပြူလျှက် ကြည့်နေပါသည်။ သူတို့အပေါ်တွင် မတော့ ရေတိမ် အချက်ပြ မီးတိုင်လေးများကို တွေ့ရပါသည်။ ကျွန်တော်တို့ သင်္ဘောမှာ ထို ကျွန်းပေါက်စန ကလေးများကို ရှောင်ကွင်း မောင်းနှင်နေရသည် ဖြစ်ရာ သင်္ဘော၏ ဦးမှာ အရှေ့ဘက် ကို ဦးတည်လိုက်၊ အနောက်ဖက် ကို ဦးတည်လိုက်၊ တခါတခါ မြောက်ဖက် အရပ်ကို ဦးတည် လိုက်။
စင်ကာပူမှ ပြန်လည် ထွက်ခွာသွားသော ကုန်တင် သင်္ဘောကြီးများကို တွေ့ရသကဲ့သို့ စင်ကာပူ ဆိပ်ကမ်း များဆီသို့ တရွေ့ရွေ့နှင့် ချဉ်းကပ်လာသော သင်္ဘောကြီးများကိုလည်း တွေ့ရပါသည်။ ထို သင်္ဘောကြီးများ ၏ နံဘေးတွင်မူ သင်္ဘောကြီးများကို တွန်းလာသည့် ဆွဲသင်္ဘောကလေးများကို ဆင်သေကြီးကို ၀ိုင်းတွတ်နေသော ငါးများသဖွယ် တွေ့ရပါသည်။
တခါတလေ အလုပ်များ မပြီးပြတ်သေးလျှင်တော့ ည ၇ နာရီခွဲ သို့မဟုတ် ၈ နာရီ မှ ကျွန်တော် ပြန်ပါသည်။ ထို အခါများတွင် မီးများထွန်းထားသော Jurong Island ကို လှပစွာ တွေ့ရပါသည်။ Jurong Island သည်ကား ကျွန်း တစ်ကျွန်းလုံး ဓါတုဗေဒ စက်ရုံများ၊ ရေနံချက် စက်ရုံများဖြင့် ပြည့်နှက်လျှက် ရှိရာ ထို စက်ရုံများတွင် မီးများကို အလျှံ ပယ် ထွန်းထားသဖြင့် ညဘက် ကြည့်လိုက်လျှင် သီတင်းကျွတ်လ မီးထွန်းပွဲနှင့် ပင် တူပါသေးတော့သည်။
ငါးဖမ်း မော်တော်ဘုတ် ကလေးများမှာမူ ဟိုမှ သည်မှ လူးလာ ခေါက်တုံ့ သွားလာနေပါ၏။
သင်္ဘောပေါ် လိုက်ပါလာသူများမှာ မနက်ပိုင်း လာစဉ်ကကဲ့သို့ မဟုတ်တော့ပဲ စကားပြောသူ၊ သီချင်းနား ထောင်သူ စသဖြင့် အနည်းငယ် ဆူညံလျှက် ရှိပါသည်။ သို့နှင့် ဆိပ်ကမ်းသို့ သင်္ဘောဆိုက်သော အခါတွင် တစ်ဦး နှင့် တစ်ဦး အတင်း တိုးဝှေ့ကာ အပြေးဆင်းသွားကြ ပါသည်။ ကျွန်တော်ကဲ့သို့ လူရှင်းအောင် စောင့်ကာ အေးအေး ဆေးဆေး ဆင်းသွားကြသူများလည်း ရှိပါ၏။
အလုပ်သမား အများစုကို ကျွန်းထဲရှိ Camp တွင် ပင် ထားပါသည်။ သို့သော်လည်း ကုမ္ပဏီပေါင်းစုံမှ လုပ် သားများ မှာ ၅၀၀၀ လောက်ရှိပေရာ Camp နှင့် မဆန့်တော့သဖြင့် အချို့ကို စင်ကာပူတွင်ပင် ထားပြီး နေ့စဉ် သွားပြန် ကြိုပို့ပေးရပါသည်။ သို့အတွက် နေ့စဉ် သင်္ဘောဆိပ်တွင် အလုပ်သွား အလုပ်ပြန် လူများနှင့် ပြည့်နှက် နေပါသည်။ နေ့စဉ် အနည်းဆုံး မိနစ် ၂၀ မှ နာရီဝက်ထိ တန်းစီရ၏။ ပြန်သည့် အချိန်တွင် တစ်ဦးနှင့် တစ်ဦး ပြန်ချိန် မတူသဖြင့် သိပ်မဆိုးလှသော်လည်း အလုပ်လာချိန် နံနက်ပိုင်းတွင်မူ အားလုံး တချိန်ထဲ စုပြုံလာကြသည် ဖြစ်ရာ တန်းစီရသည့် ဒုက္ခမှာ မသေးလှပါ။
ကျွန်းပေါ်နေသူများ ကတော့ ဤဒုက္ခမှ ကင်းဝေး၏။ သူတို့က အလုပ်ပြီးပြီ ဆိုသည်နှင့် ဆယ်မိနစ်အတွင်း အဆောင် ပြန်ရောက်ပြီ။ ရေမိုးချိုး၊ စားသောက် ပြီးသည်နှင့် နားလို့ရပြီ။ မနက်ဆိုလျှင်လည်း ခရီးသွားစရာ မလို သဖြင့် အလုပ်ဆင်းချိန် မတိုင်မီ တစ်နာရီခန့် ကြိုထလျှင် လုံလောက်ပြီ။ ဆိုလိုသည်မှာ ၈ နာရီ စမည့် အလုပ်အတွက် ခုနစ် နာရီ မှ ထလည်း ရသည်။ သို့သော် သူတို့မှာလည်း သူတို့ ဒုက္ခနှင့် သူတို့ ဖြစ်ပါ၏။ ကျွန်တော်က ဤအဆောင် များတွင် နေသူ ကျွန်တော်နှင့် အလွန် ခင်မင်ရင်းနှီးသူ လူကောင်းကလေး တစ်ဦးဖြစ်သော ပညာလည်း ထိုက်သင့် အားလျော်စွာရှိသူ မိတ်ဆွေ မြန်မာလေး တစ်ဦးကို မေးမြန်းကြည့်ရာ သူက အောက်ပါအတိုင်း ပြန်ပြောပြပါသည်။
အင်း၊ နေရထိုင်ရတာ အဆင်ပြေပါတယ် အစ်ကိုရယ်။ အစား အသောက် ကလေးသာ ကောင်းမယ် ဆိုရင် အင်မတန် နေပျော် ပါတယ်။ ကျွန်တော် ကျွန်းပေါ်ရောက်တာ တစ်နှစ်ခွဲ ကျော်ပြီ။
ကျွန်တော် စရောက်တော့ စုစုပေါင်းမှ ဆယ့်လေးယောက်ပဲ ရှိသေးတယ်။ လူနည်းတော့ အစစ အဆင်ပြေ တယ်။ ခုတော့ လူအရမ်းများလာတော့ ပြဿနာလည်း များလာတာပေါ့။ စုစုပေါင်းဆိုရင် အခု အဆောင် ၈ ဆောင် ထင်တယ် ရှိတယ်။ လူကလည်း လေးငါးထောင်လောက် ရှိတယ်။ ကျွန်တော်တို့ တစ်ခန်းကို ၁၂ ယောက် နေရတယ်။ အင်း-ဟုတ်တယ်။ နှစ်ထပ်ကုတင်တွေနဲ့ပဲ။ လူသစ်တွေ ရောက်လာပြီဆို သူတို့က မွေ့ယာတို့ ခေါင်းအုံးတို့ ပေးတယ်။ ဒါပေမဲ့ အစ်ကို၊ အဆောင်မှာက လူတွေ အရမ်းများပြီး ကြမ်းပိုးနဲ့ ပိုးဟပ်တွေက အရမ်းဖြစ်နေတော့ ရောက်ပြီး တစ် ပတ် လောက်ပဲ အဲဒီ မွေ့ယာနဲ့ ခေါင်းအုံးတွေ သုံးလို့ရတယ်။ နောက်တော့ ကြမ်းပိုးတွေ ကပ်ပြီး အိပ်မရတော့လို့ ပစ်လိုက်ရတာပဲ။
ဆိုဒ်ထဲကနေ သုံးထပ်ပြားသားတွေ သယ်လာပြီး အနားပတ်ပတ်လည်ကို Masking Tape တွေနဲ့ပတ်ပြီး အိပ်ယာခင်း လုပ်ရတာပေါ့။ အဲဒီတော့မှ အိပ်လို့ရတယ်။ တခါတလေ ကြမ်းပိုးသိပ်ကိုက်တဲ့ အခါ ကောင်းကောင်း အိပ်လို့ မရဘူး။ ခုမှ တော်သွားတာ။ အရင်ကဆို ခြင်ကကိုက် ကြမ်းပိုးက ကိုက်နဲ့ အရမ်း ဒုက္ခရောက်တယ်။ ခုတော့ ခြင်ဆေးလာလာ ဖြန်းပေးလို့ ခြင်တော့ မရှိတော့ဘူး။
အခန်းတွေမှာ exhaust fan ၄ လုံးစီ တပ်ပေးထားတယ်။ ပန်ကာတွေလည်း ရှိတယ်။ မီးလည်း ကောင်းပါ တယ်။ ပန်ကာကတော့ အရေးကြီးတယ် အစ်ကို။ ပန်ကာမရှိရင် ပူလွန်းလို့ အိပ်လို့မရဘူး။ ပန်ကာ ပျက်လို့ သွားပြော ရင် သူတို့ကလည်း ချက်ခြင်း လာပြင်ပေးပါတယ်။
နောက်ပြီး ကျွန်တော်တို့ အဆောင်ထဲက အအေးဗူးရောင်းတဲ့ စက်တွေက အပြင်က စက်တွေထက် ပို ဈေး ကြီးတယ်။ Penta Ocean တို့ Shimizu တို့ က စက်တွေမှာ ၆၅ ပြား၊ ပြား ၉၀ ပဲရှိတဲ့ အအေးဗူးကို အဆောင်ထဲက စက်တွေမှာ တစ်ကျပ် ၂၀၊ တစ်ကျပ် ၃၀။ ဘာကြောင့်မှန်းကို မသိဘူး။ တကယ်ဆို ကျွန်တော်တို့က တကယ် အလုပ် လုပ်နေရတဲ့ သူတွေ။ ဒီမှာလည်း အမြဲတမ်း နေနေတဲ့ သူတွေ ဆိုတော့ ကျွန်တော်တို့ အတွက် ပိုတောင်မှ ဈေးလျှော့ ပေးရအုံးမှာ။ ခုတော့ ပြောင်းပြန်။
အဆိုးဆုံးကတော့ အစားအသောက်ပဲ။ မနက်စာ စားဘို့ အစောကြီး ထ တန်းစီရတာ တစ်ဒုက္ခ။ မနက်စာ တော့ စိတ်ပျက်လွန်းလို့ ကျွန်တော် တခါမှ မစားဘူး။ အပြင် canteen မှာပဲ ၀ယ်စားလိုက်တယ်။ မနက်ပိုင်း ခေါက်ဆွဲကြော် ထင်ပါရဲ့၊ သူတို့ကျွေးတာ။ နေ့လည်စာလည်း မစွံပါဘူး။ မရှိလို့ စားရတာပဲ။ ပဲပင်ပေါက် ကြော်၊ ဂေါ်ဖီကြော်၊ ဟင်းချိုက တစ်ခွက် ပေးတယ်။ တစ်ပတ်ကို အသားက နှစ်ရက် ပါတယ်။ တခါတလေ လက် နှစ်လုံး လောက် ရှိတဲ့ ငါးကြော် ပါတယ်။ ဟင်းမကောင်းတော့ ထမင်းစားရတာ အဆင်မပြေဘူး။ ကျွန်တော်ကတော့ ဖြစ်သလို စားလိုက်တာပဲ။ ဗိုက်ပြည့် ပြီးရော ဆို။ တချို့ လုံးဝ မစားတဲ့ သူတွေ ရှိတယ်။ အစာအိမ်ရောဂါ ဖြစ်၊ ဘာဖြစ်ပေါ့။
ဟင်းမကောင်းလို့ complain လုပ်တော့ မင်းတို့က ဘယ်လောက် ပေးထားလို့လဲ လို့ အပြောခံရတယ်။ သူတို့ ဘယ်လောက် ပေးမှန်း ကျွန်တော်တို့ ဘယ်သိမှာလဲ အစ်ကို။ သူတို့ ကျွေးတာ စားရတာပဲ။ နောက်ပြီး ချက်စား လို့လဲ ရတာ မဟုတ်ဘူး။ ကျွန်တော်တို့က အလုပ်ကြမ်း လုပ်ရတာ ဆိုတော့ အစားကောင်းကောင်း စားရဘို့ လိုတယ် မဟုတ်လား။ ဒါမှ အားရှိပြီး အလုပ်ကောင်းကောင်း လုပ်နိုင်မှာလေ။ ဒါပေမဲ့ ဘယ်သူမှ ဂရုမစိုက် ပါဘူး အစ်ကိုရယ်။
နေ့လည်စာ စားဘို့ လူကများတော့ ၁၁ နာရီမှာ Penta Ocean, Shimizu၊ ၁၂ နာရီမှာ Wecom, Hai Lek စသဖြင့် အသုတ်လိုက် ခွဲထားတယ်။ ဒါပေမဲ့ လူက များတော့ တန်းစီရတာနဲ့တင် နားချိန် မရဘူး။ နောက်ပြီး အ၀င်ဝ မှာ Cisco ရဲတွေ စောင့်နေတယ်။ ၁၁ နာရီ မတီးမချင်း ဘယ်သူမှ ၀င်လို့မရဘူး။ ဒီတော့ ၁၁ နာရီထိုးပြီ ဆိုတာနဲ့ ဟာ အကုန် စုပြုံတိုး။ ကုလားတွေက တံခါးကို အတင်းတိုးဖွင့်တော့ ရဲတွေနဲ့ ပြဿနာဖြစ်။ တစ်ခါဆိုရင် ရဲ က နံပါတ်တုတ် နဲ့ ရိုက်လို့ ကုလားလေး တစ်ယောက် တော်တော် ဒါဏ်ရာ ရသွားတယ်။ ဒါပေမဲ့ ဘယ်သူမှ မသိလိုက်ဘူး။
အစ်ကိုရယ်၊ ကျွန်တော်တို့ ဘ၀ဟာ ထောင်သားတွေလို ပါပဲဗျာ။
အစားအသောက်ကို ထိုင်းနဲ့ မြန်မာစာ။ အိန္ဒိယစာ။ ဘင်္ဂလားစာ။ တရုပ်စာ။ ဖိလစ်ပိုင်စာ ဆိုပြီး ခွဲထားတယ်။ အရင်က ဖိလစ်ပိုင်စာက ပိုကောင်းတယ်။ အသားလည်း ပိုများတယ်။ ဒါပေမဲ့ တလောက ဖဦးထုပ်တစ်ကောင် သွား complain လုပ်တာနဲ့ ခုတော့ အားလုံး အတူတူ ဖြစ်သွားပြီ။ ဒါပေမဲ့ ဘင်္ဂလားစာက နေ့တိုင်း အသားပါတယ်။ ကျွန်တော်တို့က အသား မပါတော့ ဘင်္ဂလားစာကို အလုအယက် စားကြတာပဲ။
ဟို့ အရင်က ထိုင်းစာ ချက်တဲ့ ယိုးဒယားလေး တစ်ယောက် ရောက်လာသေးတယ်။ ဒီကောင်က အချက် အပြုတ်ကောင်းတော့ ကျွန်တော်တို့ စားရတာ တော်တော် အဆင်ပြေတယ်။ ဒါပေမဲ့ ဘာကြောင့်မသိဘူး။ အဲဒီ ကောင်လေး ကြာကြာမခံဘူး။ နောက်တစ်ယောက် ရောက်လာတော့ ကျွန်တော်တို့လည်း ဓါတ်ပျက်တော့ တာပဲ။ တခါတလေ ထိုင်းနဲ့ ဗမာစာမှာ ၀က်ရိုးတွေ ပြုတ်ကျွေးတယ်။ ၀က်သား မဟုတ်ဘူး။ ၀က်ရိုး။ နှစ်ခါလောက် စုပ် လိုက်တာနဲ့ ကုန်ရော။
အစ်ကိုရယ်၊ ကျွန်တော်တို့ ဗမာပြည်မှာလည်း နေ့တိုင်း ဟင်းကောင်းတာတော့ မဟုတ်ပါဘူး။ ဒါပေမဲ့ ကိုယ့် ဗမာလို ချက်ထားတော့ ဘာပဲပြောပြော စားလို့ ဖြစ်သေးတယ် ပေါ့။ ဒီမှာကတော့ သူတို့ ချက်ထားတာ နေ့တိုင်း ဒါချည်း ဆိုတော့ စားလို့ မရဘူးပေါ့။ ရောက်စကတော့ ကြက်ကြော်လေး ဘာလေးနဲ့ ဆိုတော့ တော်သေးတယ်။ စားလို့ ကောင်းတယ်ပေါ့။ ဒါပေမဲ့ ကြာလာတော့ မစားချင်တော့ဘူး။
ညစာကတော့ နေ့လည်စာနဲ့စာရင် ပိုကောင်းတယ် ဆိုရမယ်။ အချဉ်လေးနဲ့၊ ဟင်းရည်သောက် ကလေးနဲ့ ဆိုတော့ စားလို့ ဖြစ်တယ်။ ဘာပဲ ဖြစ်ဖြစ် တစ်နပ်စာ ကောင်းကောင်း စားလိုက်ရလို့ တော်သေးတာပေါ့။ တချို့ကျ တော့လည်း အိမ်ကထည့်ပေးလိုက်တဲ့ ငါးပိကြော်၊ ငါးခြောက်ကြော်လေးနဲ့ ပေါ့။ အဲဒီ အစားအသောက်တွေ အခန်းထဲမှာ သေသေချာချာ မသိမ်းဘဲ ဒီအတိုင်း အပွင့်လိုက်ကြီးထား။ ပိုးဟပ်တွေကလာ။ ခုနောက်ပိုင်းတော့ ကြက်ဥ ကြော် နှစ်လုံးကျွေးတယ်။ တော်သေးတယ် ဆိုရမှာပေါ့။ စားလို့ ရတယ်။
လူပေါင်းစုံ စရိုက်ပေါင်းစုံ၊ ပညာတတ်တဲ့ သူလည်းပါ၊ ပညာမတတ်တဲ့ သူလည်းပါ ဆိုတော့ မလွယ်ဘူး အစ်ကိုရေ။ ဗျောက်သောက်ပဲ။ မနည်းကြည့် နေရတယ်။ ကုလား ကုလားချင်း။ ဗမာ ဗမာချင်း။ ထိုင်း ထိုင်း ချင်း အတူတူ ထားတာ ဆိုတော့ နည်းနည်း တော်သေးတယ်။ မဟုတ်လို့ ကျွန်တော်တို့ ကိုသာ ကုလားတွေနဲ့ အတူတူ ထားရင် တကယ့် ဒုက္ခပဲ။ ဒီကောင်တွေက ကိုယ်ကို ဆီတွေလိမ်းတာ အရမ်း နံတာပဲ။ နောက်ပြီး သူတို့က နံနံ စော်စော်တွေ စားတာဆိုတော့ ချွေးများထွက်ရင် သူတို့ကိုယ်က ထွက်တဲ့ အနံ့ဟာ နှာခေါင်း မခံသာဘူး။
အတူတူ ထားတဲ့နေရာ မှာလည်း ကုမ္ပဏီချင်းတူတဲ့ သူတွေ စုထားရင် ပြဿနာ ပိုများတယ်။ အချင်းချင်း အကြောင်းသိတွေ ဆိုတော့ ကုလား ကုလား၊ ဗမာ ဗမာ မလေးစားဘူး။ ရန်ဖြစ်တာပဲ။ အဲ ကုမ္ပဏီ မတူရင်တော့ နည်း နည်း မျက်နှာ စိမ်းနေပြီး သိပ် ပြဿနာ မဖြစ်ဘူး။ တချို့ ပြောလိုက်ရင် မိန်းမလို စိတ်ကောက်တတ်တဲ့သူက ရှိသေး။ နည်းနည်း အနေကြာလို့ ဖားမတွေနဲ့ ငြိသွားတဲ့ သူတွေဆို တစ်ချိန်လုံး ဖားဆိပ်တွေ ရိုက်နေတာပဲ။ (ဖားမ တွေဆီ message တွေ တစ်ချိန်လုံး ပို့နေလို့ ကျွန်တော်တို့က ဖားဆိပ် လို့ နာမည်ပေးထားတာ)။ ညဆိုရင်လည်း လူကသာ အရမ်းအိပ်ချင်နေလို့ အိပ်ယာပေါ်လှဲ မျက်စိမှိတ်ထားပေမဲ့ လက်က ဖုံးကိုကိုင်ထားပြီး ဟိုက message ပို့လိုက်၊ မျက်စိ ဖွင့်ပြီး ပြန်ပို့လိုက်၊ မျက်စိပြန် မှိတ်လိုက်။ သန်းခေါင် သန်းနွဲ။
ဖုံး တစ်ခါ ပြောပြီဆိုလည်း တစ်နာရီနဲ့ မပြီး နှစ်နာရီနဲ့ မပြီး။ ရသမျှလခ ဖုံးကဒ်ဝယ်ရတာနဲ့ ကုန်တာပဲ။ ဘယ် အိမ်ပြန် ပို့နိုင်မလဲ။ တခါ ညဘက် ဖုံးပြော၊ message ပို့နဲ့ အိပ်ရေးမ၀တော့ နောက်နေ့ကျတော့ အလုပ် ကောင်းကောင်း မလုပ်နိုင်တော့ဘူး။ ဟိုချောင်ခို၊ ဒီချောင်ခို။ သူတို့ကို အလုပ်ခိုင်းတော့ supervisor ကို မကောင်း ပြောသေးတယ်။ သူတို့က ညဘက် မအိပ်တော့ အိပ်နေတဲ့ သူတွေကို အနှောက် အယှက်ဖြစ်တယ်။ ဟိုတစ်နေ့က သန်းခေါင် သန်းလွဲ ညတိုင်း မီးဖွင့်ပြီး သီချင်းဖွင့်နေတဲ့ သူကို သည်းမခံနိုင်တော့ တစ်ယောက်က ထပြီး မီးပိတ်တယ်။ အဲဒီတော့ စကားများရော။ အများနဲ့နေတာ နည်းနည်း အလိုက်သိတတ်ဖို့ ကောင်းတာပေါ့။ နောက်ပြီး ကျွန်တော်တို့ က နေ့တိုင်း အလုပ်လုပ်နေ ရတာလေ။ အိပ်ရေး၀၀ အိပ်ရမှ ဖြစ်မှာပေါ့။
ဒါနဲ့ စကားမစပ် ပြောရဦးမယ်။ တလောက အစ်ကိုလည်း သိပါတယ်။ ဂက်စ်တွေ ထွက်တာ။ ဘယ်သူမှ မသိဘူး။ ဘာ alarm မှလည်း မပေးဘူး။ ဘာမှ လည်း မကြေငြာဘူး။ ကျွန်တော်တို့ အားလုံး အသက်ရှူမ၀လို့ အခန်း အပြင် အတင်းထွက်ပြေး၊ သင်္ဘောဆိပ် ကို အတင်းပြေးကြ။ မော်တော်လေး တွေဆီ အတင်းတက် နဲ့ ရုန်းရင်း ဆန်ခတ် တွေ ဖြစ်ကြတာ။ အထွက် မြန်လို့ အစ်ကိုရေ။ နောက်ထပ် နာရီဝက်လောက်ဆို အကုန် သေကုန်တယ်။ ကျွန်တော်တို့လည်း စွပ်ကျယ်တွေ ရေဆွတ်ပြီး နှာခေါင်း အုပ်ထားတော့မှ နည်းနည်း သက်သာတယ်။ အဲဒါ ဘယ်သူမှလည်း အရေးတယူ မလုပ်ဘူး။
အင်း- အ၀တ်ကို သူတို့ လျှော်ပေးတယ်။ ကိုယ့်အ၀တ် အစားတွေကျ ကိုယ့်ဟာကိုယ် လျှော်ချင်လည်း ရတယ်။ အ၀တ် လျှော်စက်တွေ ထားပေးတာကိုး။ ရေချိုးရတာလည်း မဆိုးပါဘူး။ နည်းနည်းတော့ စောင့်ရတာပေါ့။ အဆင်ပြေပါတယ်။ တစ်ခု ဆိုးတာက အခန်းသော့တွေက မလုံဘူး။ ဖုံးကဒ်နဲ့ ထိုးဖွင့်လိုက်ရင် ပွင့်တာပဲ။ ဘယ် ကျွန်တော်တို့မှာ သော့ရမလဲ။ ဒီအတိုင်း ဖွင့်ကြတာပဲ။ အဲဒီတော့ ပစ္စည်း ပျောက်တာတွေ ရှိတာပေါ့။ ကျွန်တော်တို့ complain လုပ်ပါများတော့မှ အပျောက် သက်သာသွားတယ်။ ဒါပေမဲ့ ဘယ် စိတ်ချရမလဲ အစ်ကိုရယ်။
နောက်ပြီး ၀င်ပေါက်နားမှာ အင်တာနက်လဲ ထားပေးတယ်။ တစ်နာရီ ၃ ကျပ်။ မဆိုးပါဘူး။ သုံးတဲ့လူတွေ ရှိတယ်။ နောက်ပြီး public ဖုံးတွေလဲ ရှိပါတယ်။
ကျွန်တော်တို့သာ နေရတာ သိပ်အဆင်မပြေတာ။ Supervisor တွေကျ တစ်ခန်းကို ၄ ယောက် ၅ ယောက် ပဲ ထားတယ်။ နောက်ပြီး သူတို့ အခန်းတွေက အဲယားကွန်း ရှိတယ်။ နေရတာ သက်တောင့် သက်သာ ရှိတာပေါ့။
ကျွန်းမှာက ဘယ်မှ လည်စရာ ပတ်စရာ ကြည့်စရာ ရှုစရာ မရှိတော့ ပိတ်ရက်တွေမှာ အပြင်ထွက်ကြတယ် ပေါ့။ တစ်နေ့လုံး လျှောက်လည်။ နောက်ဆုံး မော်တော်က ည ၁၁ နာရီ နောက်ဆုံး။ ဒါမှ အဲဒီ မော်တော် မမီဘူး ဆို သူတို့ West Coast Park ထဲ သွားအိပ်ကြတယ်။ မနက်ကျတော့ အစောဆုံး ၅ နာရီခွဲမှာ ကျွန်းကို သွားတဲ့ မော်တော် ရှိတော့ အဲဒီမော်တော်နဲ့ လိုက်ကြတယ်။
ကျွန်းပေါ် ပြန်လာတဲ့ သူတွေကို ရဲကလည်း အသားကုန် ရှာတာပဲ။ သူတို့မှာ အိတ်စ်ရေး မျက်မှန် တပ်ထား တာ တွေ့တယ်။ ဟား ဟား ဖွက်ယူလာတဲ့ အရက်ပုလင်းတို့ ဆေးလိပ်ဗူးတို့ အကုန်ထွက် လာတာပဲ။ အရင်က အခန်းထဲမှာ ဆေးလိပ်ရောင်းတဲ့ မလေးကောင်လေးတွေ ရှိတယ်။ နောက်တော့ လိုက်ဖမ်းတာနဲ့ သူတို့လည်း မရောင်းရဲတော့ဘူး။
ဆိုးတာက ဗမာတွေပဲ အစ်ကို။ ပင်နင်စူလာက ပြန်လာပြီး ကွမ်းတွေ မတရားစား။ ကွမ်းတံတွေးတွေ ဟိုထွေး ဒီထွေး။ ညစ်ပတ်နေတာပဲ။ ကြိုက်တတ်လို့ စားတာ စားတာပေါ့။ ဒါပေမဲ့ စည်းလေး ကမ်းလေး တော့ ရှိမှပေါ့ဗျာ။ အောင်မယ်၊ ကွမ်းယာရောင်းတဲ့ သူတောင် ရှိသေး။ ဟိုနေ့ကတော့ သူတို့ သင်္ကြန် လုပ်ကြသေးတယ်။ ရေတွေ လောင်းကြပေါ့။ ကုလားတွေ ရေသွားလောင်းလို့ ပြဿနာ တောင် တက်လိုက်သေး။
ကျွန်တော်ကတော့ ကိုယ်တတ်ထားတာ လေးနဲ့ ဟန်းဖုံးတို့ ဒီဗီဒီ ပလေယာတို့ ပြင်တယ်။ တစ်လုံး ၂၀၊ ၃၀ ယူတာပေါ့။ များသောအားဖြင့် ဟန်းဖုံးတွေ ပြင်ရတာ များတယ်။ မဆိုးပါဘူး။ ဘေးပေါက် ၀င်ငွေ ရတာပေါ့။ ဒီ camp တစ်ခုလုံးမှ ဒါတွေပြင်တာ ဆိုလို့ ကျွန်တော်တို့ တစ်ဖွဲ့ပဲ ရှိတာကိုး။
ဆိုးတာက အစ်ကိုရယ်။ အရင် ရောက်ပြီးသား လူကြီးတွေက တချို့ဆို supervisor တွေပါ။ အဲဒါ နောက် ရောက်လာတဲ့ ကောင်လေးတွေကို သွန်သင် ဆုံးမလို့၊ ပြောဆို ပြသ လို့ ဒီလိုမရှိဘူး။ သင်ပေးတာကလည်း မဟုတ်တာမှန်သမျှ အကုန်သင်ပေးတယ်။ ဟေ့ကောင် မင်း ဘယ်ကောင်မလေး ကိုတော့ ဘယ်လို ဖဲ့လိုက်ကွ။ ဖားမတွေကို ဘယ်လို ကြွိုင်ရတယ်။ လာစမ်းပါကွာ။ သောက်မှာ သောက်စမ်းပါ။ ဘာမှ ပူမနေနဲ့ နောက် ဖြစ်သွားမှာ။ ပျော်ပျော် ပါးပါးပေါ့ စသဖြင့်။ ဟိုနေ့ကတော့ အော်ဆဲသွားတာ ကြားလိုက်ရတယ်။ ဘာတဲ့ လျှောက်ဆဲတော့၊ေ -ာက်ရဲ ကဖမ်းတယ် ဆိုလား ပဲ။
နောက် ကောင်လေးတွေက နည်းနည်း ရိုင်းတယ်။ လူကြီးလည်း လူကြီးမှန်း မသိ၊ ရိုသေရ ကောင်းမှန်း မသိ။ တချို့ကောင်လေးတွေဆို ရောက်စက ရိုးရိုးသားသား ပါ။ နောက်တော့ အိုဗာတိုင်ကမရှိ။ လခက မထွက်။ ကြွေးက မဆပ်နိုင်၊ စိတ်ကညစ်။ အဲဒီတုံး ခုန ဆရာကြီးတွေက အရက်ခေါ်တိုက်။နောက်တော့ အကျင့်ပါရော။ သူများ မတိုက်လဲ ကိုယ့်ဟာကိုယ် ၀ယ်သောက်။ အိမ်ပြန် ငွေမပို့နိုင်။ အစုံပဲ အစ်ကိုရေ။ ဒီကြားထဲ ဖားမနဲ့ ငြိပြီဆို ရသမျှ ပိုက်ဆံ ကုန်ပြီသာ အောက်မေ့ပေတော့။ နောက်ပြီး ဒီကောင်တွေက ရည်းစားထားတယ် ဆိုတာ ဒါလုပ်ဖို့ပဲ လို့ တွက်ကြတော့တာ။ ချစ်တာတို့ မေတ္တာတို့ ဘယ်မှာ ရမလဲ အစ်ကိုရယ်။
အဲဒါပါပဲဗျာ၊ ကျွန်တော်တို့ တစ်ကျွန်းစံတွေရဲ့ ဇာတ်လမ်း။
ကျွန်တော်ကတော့ သူတို့ကို၊ ဒီလာမဲ့ ကောင်လေးတွေကို မှာချင်တယ်။ ဒီကို သိန်း ၃-၄၀ အကုန်ခံ လာမဲ့ အစား အဲဒီငွေနဲ့ ဗမာပြည်မှာပဲ ရင်းနှီးလုပ်ကိုင် စားကြပါလို့။ ဘာပညာမှ မတတ်ပဲ ဒီလာရင် အလကားပဲ၊ အရင်းတောင် ကျေမှာမဟုတ်ဘူး။ ဒီကြားထဲ အတိုးနဲ့ ချေးလာတဲ့သူတွေ ဆို ပိုဆိုးသေး။ အစ်ကိုသိတဲ့ အတိုင်း ခု စင်ကာပူမှာက အလုပ်တွေ ပါးလိုက်လာတာ။ ဒါပေမဲ့လေ၊ ပြောသာ ပြောတာပါ။ ကျွန်တော်တို့ ပြောလို့လဲ နားဝင်မှာ မဟုတ်ပါဘူး။ ဒီလာရင် အဆင်ပြေ မယ် ထင်နေကြတာကိုး။ ကိုယ်က ကောင်းစေချင်တဲ့ စေတနာနဲ့ သွားပြောတာကို သူတို့က မလာစေချင်လို့၊ သူတို့ ကတော့ စင်ကာပူရောက်နေပြီး ဒို့လာမှာ မနာလိုလို့ လို့ လဲ ထင်မှာ စိုးရသေးတယ်။
Posted by အေးငြိမ်း at 11:35 PM 0 comments Links to this post
Posted by အေးငြိမ်း at 11:00 PM 0 comments Links to this post
Posted by အေးငြိမ်း at 10:05 PM 0 comments Links to this post
ဝင်ခွင့် ကဒ်ပြားကို ဂိတ်ဝတွင် ဖြတ်ပြီး သကာလ သူ့ကို ငါကျော်၊ ငါ့ကို သူကျော် ဖြင့် လုပ်ငန်းခွင် ၀င်ရန် သုတ်သီးသုတ်ပြာ သွားကြပါသည်။ အချို့မှာ အတင်းတိုး တိုက်လျှက်၊ အချို့မှာ မရှိအေးအေး၊ ရှိအေးအေး။
ဆိုဒ်ထဲ ၀င်လိုက်သည်နှင့် ခရာ မှုတ်သံများ၊ Safety First, Safety First, Safety First ဆိုသော အသံများ ကို ညံစီစွာ ကြားရပါသည်။ တရံမလပ် ကြားနေရသော အသံများ မှာကား လူတိုင်းလိုလို၏ (supervisor နှင့် အထက် ဆိုလျှင် ပိုမှန်ပါ လိမ့်မည်) ခါးတွင် ချိတ်ထားသော ရေဒီယို (Walkie-Talkie) များမှ တစ်ဦးနှင့် တစ်ဦး အပြန်အလှန် ဆက်သွယ် ပြောဆို နေကြသံများ ဖြစ်ပါ၏။ အင်္ဂလိပ်ပျက်နှင့် ပြောသံ၊ ကုလားလို ပြောသံ၊ တရုပ်လို ပြောသံ၊ မလေး လို ပြောသံ၊ ဖဦးထုပ်လို ပြောသံ၊ ထိုင်းလို ပြောသံ၊ ဗမာလို ပြောသံ။
ကျွန်တော့်အထင်ပြောရလျှင် ကမ္ဘာပေါ်၌ နိုင်ငံ ကျဉ်းကျဉ်းနှင့် ဘာသာစကား အစုံဆုံးရှိသော နိုင်ငံများ ထဲတွင် စင်ကာပူ သည် ထိပ်ဆုံးမှ ပြေးနေ လိမ့်မည် ထင်ပါသည်။ ကျွန်တော် ယခု လုပ်နေသော ကုမ္မဏီကိုပင် ကြည့်ပါ။ ကျွန်တော် Grootint GRP Systems တွင် တစ်နှစ်ခွဲ လုပ်ခဲ့ပါသည်။ ဤအလုပ်၌ ကျွန်တော်နှင့် ထိတွေ့ ဆက်ဆံ လုပ်ကိုင် နေရသော လူမျိုးများမှာ ကျွန်တော်တို့ ကုမ္ပဏီ အတွင်းတွင်ပင် ဒတ်ခ်ျ၊ အီတလီ၊ ဘယ်လ်ဂျီယံ၊ ဖိလစ်ပိုင်၊ မြန်မာ၊ စင်ကာပူ တရုပ်၊ ပြည်ကြီး တရုပ်၊ အိန္ဒိယား၊ ဘင်္ဂလား၊ ထိုင်း၊ မလေးရှား၊ အင်ဒိုနီးရှား။ အို့အို လူမျိုး ပေါင်း ၁၂ မျိုး၊ ဘာသာစကား ၁၂ ခု ရှိပါ၏။ ဒါတောင် ၀န်ထမ်း အင်အား သိပ်များလှသည် မဟုတ်ပါ။ အားလုံး ပေါင်းမှ ၇၀ လောက်သာ ရှိပါသည်။ အခြား ကုမ္မဏီများကိုပါ ထည့်တွက် လိုက်ပါက ဂျပန်၊ သြစတေးလျား၊ အမေရိကန် နှင့် တူရကီ တို့ ပါပါ သေးသည်။
Penta Safety coming, Perta Safety, xxxxxxx, JV Jakie Chan, JV Jakie Chan call back, xxxxx, Roger, Roger, *&^%$$*&^! x x x x x - - - စသဖြင့် ဆူညံ ပွက်လောရိုက် လျှက် ရှိပါသည်။ စည်းကမ်းတွေ ကလည်း များပါဘိ။ Safety First ဖြစ်သည့်အတွက် ဟိုဟာ မလုပ်ရ။ သည်ဟာ မလုပ်ရ။ တော်ကြာ ဟိုဟာနဲ့ငြိလို့ ဖမ်းပြန်ပြီ။ တော်ကြာ သည်ဟာ မလုပ်လို့မို့ ကဒ်သိမ်း သွားပြန်ပြီ။ တော်ကြာ ဘယ်safety, JV office ကိုလာခဲ့ပါ။ မင်းလူတွေ ဘာမလုပ်ထားလို့ permit သိမ်းလာတယ် အမျိုးမျိုး ဖြစ်ပါ၏။
ရုံးသို့ နံနက် ၈ နာရီ မတ်တင်းတွင် ကျွန်တော် ပုံမှန် ရောက်လေ့ ရှိပါသည်။ သို့မှ နံနက်ခင်း မလုပ်မနေရ လုပ် ရသော Tool Box Meeting ကို အချိန်မီ တက်နိုင်မည်၊ Permit To Work များပေါ်တွင် လက်မှတ် ထိုးနိုင်မည် ဖြစ်ပါ သည်။ Permit မရှိဘဲ အလုပ်လုပ်လျှင် အကြီးအကျယ် ပြဿနာ တက်မှာမို့ လုပ်ငန်း စရန်အတွက် Permit သည် အလွန် အရေးကြီးသော စာရွက်စာတမ်း တစ်ခု ဖြစ်၏။ ထိုပါမစ်ပေါ်တွင် လက်မှတ်ထိုးရန် လိုပါသည်။
Tool Box Meeting ဆိုသည့် စကားလုံး ကိုသာ မြန်မာပြည်မှ လူများ ကြားပါက “မင်းတို့နှယ်ကွာ၊ ကြံကြံ ဖန်ဖန်၊ လုပ်စရာ နေရာ ရှားလို့ စည်းဝေးပွဲများ သေတ္တာထဲ သွားလုပ်ရတယ်လို့၊ ကြား ကြားဘူးပေါင်” ဟု ကဲ့ရဲ့ သင်္ဂြိုဟ် အတင်းဆိုမှာ မြင်ယောင်မိ ပါသည်။ မိတ်ဆွေများ ခင်ဗျား၊ ကျွန်တော့်ကို ကပ်သီး ကပ်သပ် ပြောသည်ဟု မမှတ်ယူကြ ပါလင့်။ ကျွန်တော် တကယ်ကြုံခဲ့ရသော ပြဿနာ တစ်ရပ်ကို အခြေခံကာ ပြောခြင်း ဖြစ်ပါသည်။
ကျွန်တော့် မိတ်ဆွေရင်း တစ်ဦးမှာ Safety သင်တန်း ဌာနတွင် လုပ်ရလေရာ သူ့ သင်တန်း ပို့ချချက် စာများ ကို အခါအားလျော်စွာ ကျွန်တော် ဘာပြန် ပေးရလေ့ ရှိပါသည်။ တခါတွင်မူ သင်တန်း ပို့ချချက် အပြည့်အစုံ နီးပါး ဘာသာပြန် များကို ယူလာလျှက် ကျွန်တော့်ကို ဖတ်ရှု ပြင်ဆင်ပေးပါရန် ပေးလှာပါသည်။ သူ့ ဘာသာပြန် များကို ဖတ်ရှုပြီး သကာလ ကျွန်တော့်မှာ ရီရ အခက်၊ ငိုရ အခက်၊ အပြစ်တင်ရ အခက် ဘာလုပ်ရမှန်း မသိအောင် ဖြစ်ခဲ့ရပါ၏။ သောက်တလွဲ မှ တကယ့် သောက်တလွဲ။ ထိုစာများကို ဖတ်ပြီး ထိုသူမှာ မြန်မာလိုလည်း မတတ်၊ အင်္ဂလိပ် လိုလည်း မကျွမ်းကျင်၊ safety နယ်ပယ်မှ အသုံးအနှုံး များနှင့်လည်း ဝေလာဝေးထဲက ဆိုတာ သိနိုင် ပါသည်။ အမှန်က ထို အကြောင်းနှင့် ပတ်သက်ပြီး ဆောင်းပါးတစ်ပုဒ် ရေးရန် ကျွန်တော် တေးထားပါသည်။ သို့သော် ခုထိ မရေးဖြစ်သေး။ တစ်နေ့နေ့တွင် ရေးဖြစ်အောင် ရေးပါဦးမည်။
ခုနဟာ ပြန်ဆက်ကြပါစို့။
Tool Box Meeting ဆိုသည်မှာ ယနေ့ ဘယ်နေရာမှာ ဘာတွေလုပ်ရမည်၊ ဘာအန္တရာယ် တွေ ရှိနိုင်သည်၊ ထိုအန္တရာယ်များ မဖြစ်အောင် ဘယ်လို အကာအကွယ်တွေ သုံးရမည် စသည်တို့ကို ရှင်းလင်း ပြောပြသော၊ သို့မဟုတ် ညွှန်ကြားချက်များ ပေးသော (သို့မဟုတ် အော်ငေါက် ဆဲဆိုသော) စည်းဝေးပွဲ ဖြစ်ပါသည်။
“Good Morning Gentlemen, I don’t know why ahh! I talk you so many time ready, youuu ahh! still doing this one, wah lah way, kanina !@#^%&*” စသဖြင့် ဖြစ်ပါ၏။
ကျွန်တော့်မှာ တခါတရံတော့ ဘေးမှနေကာ သူတို့ကို ကြည့် ပြုံးနေမိပါ၏။ သြော်- ဘ၀တွေ ဘ၀တွေ ဟု တစ်ကိုယ်ထည်း ငြီးငြူမိပါသည်။
ဤ တန်းစီနေသူ အလုပ်သမား ကလေးများကို သေသေချာချာ ရေတွက် ကြည့်လိုက်ပါက စင်ကာပူ နိုင်ငံသား များကို တွေ့ရလိမ့်မည် မဟုတ်ပါ။ ရှိတောင် အင်မတန် ရှားရှား ပါးပါး ဖြစ်ပါ၏။ အို- အလုပ်သမားမှ မဟုတ်ပါ ဘူးလေ။ သည် ပရောဂျက်ထဲမှ ၀န်ထမ်းများကို စာရင်းချ ကြည့်လိုက်ပါ။ စင်ကာပူ နိုင်ငံသား မည်မျှ ရှိပါမည်နည်း။ ၁၀ ရာနှုံးပင် ပြည့်မည် မဟုတ်ပါ။
တခါတလေ ကျွန်တော် မြန်မာပြည်ကြီးကို အလွန် လွမ်းပါသည်။ ဤသို့ လွမ်းသည့်အခါများတွင် ထို အလုပ်သမား ကလေးများကို ပြေးသတိရ မိပါ၏။ အို - ငါတစ်ယောက်ထဲမှ မဟုတ်ပေဘဲ။ အများကြီးပါလား ဟု ဖြေရပါ၏။ မှန်ပါသည်။ ကျွန်တော်တို့ sub-con ရှိ အလုပ်သမား အားလုံး လိုလိုမှာ အိန္ဒိယ နှင့် ဘင်္ဂလား မှ ချည်း ဖြစ်ပါ၏။ မြန်မာ လည်း ပါပါသည်။ သို့သော် ရှားရှား ပါးပါး တစ်ဦးထည်းသာ ဖြစ်ပါ၏။ ထိုင်းမှ ၆ ယောက်၊ မလေးရှားမှ ၃ ယောက်၊ ပြည်ကြီးတရုတ် ၂ ယောက်။
ဥရောပမှ ဆရာများကတော့ မကြာခဏ ပြန်ကြပါသည်။ တစ်ခါပြန် နှစ်ပါတ်။ နယ်သာလင်မှ ၄ ယောက်။ ဘယ်လ်ဂျီယံ မှ တစ်ယောက်။ အီတလီမှ တစ်ယောက်။ ဖိလစ်ပိုင်မှ တစ်ယောက်။
လူတွေပေကပဲ။ ကောင်းသည့်သူ ရှိသလို။ မကောင်းသည့် လူ ရှိသည်။ အလုပ်ကြိုးစားသူ ရှိသလို။ ပျင်းသူ ဖျင်းသူ များလည်း ရှိသည်။ ဆိုးသည်မှာ သူရို့နိုင်ငံသား စူပါဗိုက်ဆာများ ဖြစ်ပါ၏။ ကျွန်တော်ကတော့ သိပ်ကြည့်လို့ မရပါ။ သူတို့ ကိုယ်နှိုက်တော့ အလုပ်ကို ကြိုးစားပမ်းစား မလုပ်ဘဲ အလုပ်သမားလေးများကို အမြဲဆဲဆို အော်ငေါက် တတ်ပါသည်။ မနက်တွင် ၈ နာရီစရမည့်အလုပ်ကို ၉ နာရီခွဲလောက်မှ ရောက်လာတတ်ပြီး ၅ နာရီ အလုပ်သိမ်းမည် ဆိုပါက ၃ နာရီခွဲ သင်္ဘောနှင့် ပြန်သွားတတ်ပါသည်။
သို့သော် လုပ်ငန်းသဘာဝ အရ ကျွန်တော်နှင့် ဘာမှ မပတ်သက်သမို့ ကျွန်တော် ဘာမှ မပြောသာဘဲ လက်ပိုက် ကြည့်နေရပါသည်။ အိန္ဒိယ အလုပ်သမား ကုလား လေးများ ကြားတွင် ပညာတတ် ကလေးများ ပါပါသည်။ ကျွန်တော်က မနေတတ်သူပီပီ အခွင့်အရေး ရလျှင် ရသလို သင်တန်းများတက် လက်မှတ်တစ်ခု ရအောင်ယူပြီး အလုပ်ပြောင်းဘို့ အမြဲ တိုက်တွန်း တတ်ပါသည်။ သူတို့ လိုမည့် သတင်း အချက်အလက် များကိုလည်း အင်တာနက်မှ ရှာပေးပါသည်။